Odbrana: Milutinović nije pretio masakrom - Društvo - Dnevni list Danas\nPočetna » Društvo » Odbrana: Milutinović nije pretio masakrom\n0Piše: DanasOnline 03. marta 2007. 00.00\nPetrič je odgovorio da se Milutinovićevih reči da – ako NATO napadne SRJ, na Kosovu će uslediti „masakr“ – podsetio tek pošto je uoči svedočenja pregledao svoje diplomatske depeše iz Rambujea.\n„Bilo je logično da oni to tada govore. Naravno, gledajući unazad, to se i dogodilo – brojni masakri srpskih snaga nad Albancima“, rekao je Petrič, odbacujući mogućnost da je u depeši pogrešno naveo ime Milutinovića umesto Štambuka. Petrič je ponovio da je delegacija SRJ na kraju pregovora u Rambujeu 23. februara 1999. načelno prihvatila politički deo sporazuma koji albanska delegacija, uprkos pritiscima, nije prihvatila, ali ni odbila, što je konferenciju dovelo na ivicu propasti. Prema njegovim rečima vođa albanske delegacije Hašim Tači – koga je opisao kao „tridesetogodišnjaka koji je tek sišao s planine“ – nije mogao da se suoči s činjenicom da sporazum predviđa raspuštanje OVK, a ne referendum o nezavisnosti, zbog čega nije želeo da ga prihvati. Svedok je naznačio da tada nije znao da je američki državni sekretar Madlen Olbrajt albanskoj delegaciji rekla da će, ako prihvati sporazum a Srbi ga odbiju, Srbija biti bombardovana.\nAustrijski diplomata priznao je da nije znao ni da su saradnici Olbrajtove, Kristofer Hil i Džim O’Brajen, zatim pomogli albanskoj delegaciji da napiše Olbrajtovoj pismo u kojem izražava spremnost da ipak prihvati sporazum. U pismu se navodi da delegacija kosovskih Albanaca „prihvata pogled (Olbrajtove) da predočeni predlog sporazuma ne sprečava referendum o nezavisnosti Kosova“ tri godine kasnije. Petrič je, na sugestiju branioca, potvrdio da je suština tog pisma identična pismu koje je prethodno Olbrajtova poslala Albancima, nudeći referendum o nezavisnosti u roku od tri godine, koje je kasnije povučeno zbog neslaganja EU. Advokat O’Saliven prikazao je u sudnici deo dokumentarnog filma BBC-ja „Pad Miloševića“ u kojem Olbrajtova opisuje kako je izgrdila Tačija „kao srednjoškolca“, rekavši mu da „nas je izneverio“.\nNjen pravni savetnik O’Brajen u filmu kaže da je, pošto su Albanci uputili pismo Olbrajtovoj, istrčao iz dvorca u Rambujeu da bi novinarima „konačno saopštio nešto pozitivno i na čijoj strani svet treba da bude“. Upitan da li je pregovore u Rambujeu uprkos američkoj inicijativi o kojoj nije bio obavešten smatrao transparentnim, Petrič je odgovorio potvrdno, precizirajući da Olbrajtova zvanično nije bila učesnik pregovora. On je pri tome ostao i pošto mu je sudija Ijan Bonomi skrenuo pažnju da bi se mogao izvesti drugačiji zaključak, ako se ima u vidu tumačenje da su Amerikanci pomogli albanskoj strani da „prebaci krivicu“ na Srbe koje je zatim NATO bombardovao. Svedok je objasnio da se to dogodilo tek posle kraha pregovora o vojnoj primeni sporazuma u Parizu u martu 1999. Petrič je odbio tvrdnje branioca da je u Rambujeu srpskoj delegaciji kasno dostavljen vojni deo sporazuma, kao i da joj u nastavku konferencije u Parizu nije bilo dozvoljeno da pregovara o spornim političkim detaljima.


Blumberg: Amerika traži od nove nemačke vlade da odustane od "Severnog toka 2" - 07.12.2021, Sputnik Srbija\nAmeričke vlasti žele da nova nemačka vlada obeća da će odustati od projekta "Severni tok 2" u slučaju navodne invazije Rusije na Ukrajinu, javlja Blumberg... 07.12.2021, Sputnik Srbija\n"Administracija predsednika SAD Džozefa Bajdena želi da nova nemačka Vlada obeća da će u tom slučaju odustati od projekta", navodi se u saopštenju.U poslednje vreme se u zapadnim medijima podigao novi talas članaka u kojima se tvrdi da Rusija navodno sprema invaziju na teritoriju Ukrajine. U Kijevu su prvo izjavljivali da nisu zabeležili koncentrisanje ruskih trupa u blizini svojih granica, ali su potom počeli da tvrde da Moskva planira da napadne svog istočnog suseda.U Rusiji su ove optužbe u više navrata demantovane, ističući da se uglavnom koriste kao izgovor za dovođenje više snaga i tehnike NATO-a na granice zemlje. Kako je rekao portparol Kremlja Dmitrij Peskov, Rusija ne kuje nikakve agresivne planove, ne namerava nikoga da napada, a premeštanje trupa preko sopstvene teritorije nikome ne bi trebalo da smeta.\nrusija, ukrajina, severni tok 2, rusija – politika\nAmeričke vlasti žele da nova nemačka vlada obeća da će odustati od projekta "Severni tok 2" u slučaju navodne invazije Rusije na Ukrajinu, javlja Blumberg, pozivajući se na neimenovani izvor.\n"Administracija predsednika SAD Džozefa Bajdena želi da nova nemačka Vlada obeća da će u tom slučaju odustati od projekta", navodi se u saopštenju.\nNemačka vlada saopštila kada će biti pušten u rad "Severni tok 2"\n6 Decembar 2021, 16:30


AfD: Merkelovoj nije mesto u Parizu - Sputnjik Srbija\n03:17 15 Jun 2021\n17:15 11.11.2018 Preuzmite kraći link\nNemačka je taj rat izgubila, i učešće Merkelove na ceremoniji za bivše saveznike svodi se na pokušaj prekrajanja istorije, rekao je lider AfD Aleksander Gauland, prenosi Rojters.\n„Ne možemo sebe da stavljamo u istorijsku situaciju koja je jasno naklonjena pobedniku i da zajedno sa (francuskim predsednikom Emanuelom) Makronom prolazimo kroz Trijumfalnu kapiju“, rekao je on.\nNjegovi komentari su u suštoj suprotnosti s temama pomirenja i potrebe za budnošću pred nacionalizmom koji je ponovo u usponu, a koje su obeležile zvanične komemoracije u Londonu i Parizu za milione ubijenih tokom Prvog svetskog rata, primećuje britanska agencija.\nInače, lideri AfD su neretko na meti kritika zbog komentara u kojima se umanjuje značaj nacističke diktature ili se nagoveštava da bi udžbenike istorije trebalo izmeniti kako bi se više fokusirali na nemačke žrtve, navodi Tanjug.\nU retkom javnom pokazivanju emocija, Makron i Merkelova su se juče držali za ruke tokom ceremonije u šumi Kompjenj severno od Pariza, gde su delegacije Francuske i Nemačke pre sto godina potpisale primirje kojim je okončan Veliki rat, jedan od najkrvavijih u istoriji.\nAlternativa za Nemačku, Aleksander Gauland, Emanuel Makron, Angela Merkel, Nemačka, Francuska


Treba dopuniti Zakon o teritorijalnoj organizaciji\nZrenjaninski socijalni forum (ZSF) pokreće inicijativu za promenu Zakona o teritorijalnoj organizaciji Republike Srbije, u delu koji se odnosi na utvrđivanje i promenu naziva naseljenih mesta. ( Sl. glasnik RS, br. 129/2007, 18/2016 i 47/2018)\nNaime, ovim zakonom utvrđeni su nazivi opština i gradova, nazivi naseljenih mesta i katastarskih opština, kao i način njihove promene.\nInicijativu za promenu naziva naseljenog mesta utvrđenog ovim zakonom može pokrenuti skupština jedinice lokalne samouprave, građani, mesna zajednica i drugi zainteresovani organi zajednice.\nPredlog za promenu naziva postojećeg naseljenog mesta, utvrđuje se po prethodno pribavljenom mišljenju nadležnog organa teritorijalne autonomije i skupštine jedinice lokalne samouprave.\nDakle, naziv naseljenog mesta može se promeniti samo izmenom Zakona koji ne predviđa obavezno izjašnjavanje građana o ovom pitanju.\nPrema Ustavu Republke Srbije, zakon može da predloži svaki narodni poslanik, Vlada, skupština autonomne pokrajine, najmanje 30.000 birača, kao i Zaštitnik građana i Narodna banka Srbije u oblastima iz svoje nadležnosti.\nNadležnost jedinice lokalne samouprave u ovoj materiji sastoji se od prava pokretanja inicijative i davanja mišljenja.\nPrema Zakonu o lokalnoj samoupravi, skupština jedinice lokalne samouprave može na sopstvenu inicijativu da raspiše referendum o pitanjima iz svoje nadležnosti. Skupština je dužna da raspiše referendum na predlog koji podnese najmanje 10% birača od ukupnog biračkog tela u jedinici lokalne samouprave, na način utvrđen zakonom i statutom.\nOdluka putem referenduma doneta je ako se za nju izjasnila većina birača koja je glasala, pod uslovom da je glasalo više od polovine ukupnog broja birača.\nOdluka doneta na referendumu je obavezna, a skupština jedinice lokalne samouprave je ne može staviti van snage, niti izmenama i dopunama menjati njenu suštinu u narednom periodu od godinu dana od dana donošenja odluke.Naravno, odluka doneta na ovakvom referendumu ne obavezuje Narodnu skupštinu.\nVeliki nedostatak u Zakonu je što se promena naziva naseljenog mesta može izvršiti bez saglasnosti njegovih stanovnika. Smatramo da je neophodno da Zakon bude dopunjen odredbom po kojoj će, pre utvrđivanja predloga za izmenu Zakona, biti obavezno održavanje konsultativnog referenduma u naselju čiji naziv se menja.. U tom slučaju Narodna skupština raspolagaće potrebnim informacijama o stavovima građana o ovoj temi.\nZahvaljujući postojećoj proceduri moguća je česta i nedemokratska promena naziva, što može imati velike štetne ekonomske, društvene i političke posledice. Naziv naseljenog mesta je njegovo bitno obležje, on predstavlja značajan deo identiteta neke sredine i ljudi koji u njoj žive, zbog toga je neophodno da oni koji su najzainteresovaniji imaju pravo da se izjasne na referendumu da li žele promenu ili ne.\nZSF poziva građane i građanke, političke i druge organiazcije da nam se pridruže u pokretanju ove inicijative.\nZrenjaninski socijalni forim\nU Zrenjaninu, 12.12.2018.


100.000 vojnika na granici – Rusija: To je naša teritorija - BIGportal.ba\n18 Januara, 2022 18 Januara, 2022 0109\nViše od 100.000 ruskih vojnika nalazi se na granici sa Ukrajinom, teško je to ne shvatiti kao pretnju, izjavila je Analena Berbok.\n“Poslednjih nedelja više od sto hiljada ruskih vojnika i vojne opreme koncentrisano je u blizini Ukrajine bez očiglednog razloga”, rekla je nemačka ministarka spoljnih poslova u utorak na konferenciji za novinare posle razgovora sa ruskim ministrom spoljnih poslova Sergejem Lavrovom.\nŠef ruskog MIP-a je rekao da Moskva ne može da prihvati zahteve u vezi sa kretanjem vojske na sopstvenoj teritoriji.\nŠef ruske diplomatije je istakao da Moskva ne moža prihvatiti zahteve u vezi sa kretanjem vojske na sopstvenoj teritoriji.\n“Takođe smo objasnili da eskalacija koja se čuje iz usta mnogih zapadnih političara, povodom naših trupa na našoj teritoriji i izvođenja neophodnih vojnih vežbi, što radi svaka država – mi ne možemo da prihvatimo neke zahteve koji se tiču naših oružanih snaga na sopstvenoj teritoriji”, rekao je ministar.\n“Što se tiče posledica, mi niti smo davali niti dajemo neki povod za stvaranje nove konfliktne situacije. Samo jedno tražimo: da to što se dogovorimo, bude realizovano”, naglasio je ruski ministar.\nLavrov je dodao da Moskva nikome ne preti, ali da čuje pretnje na svoj račun.\n“Nadam se da sve to odražava samo određene emocije koje određene snage unutar bloka zapadnoh država podstiču. Mi ćemo se rukovoditi konkretnim stvarima, i u zavisnosti od toga kakve korake će naši partneri preduzeti, prirodno, odredićemo svoju reakciju”, zaključio je ruski ministar.\nU poslednje vreme Zapad optužuje Rusiju da navodno priprema invaziju na Ukrajinu i da to potvrđuje i činjenica da je Moskva znatno pojačala vojno prisustvo kod granica Ukrajine.\nRusija odlučno odbacuje te optužbe kao neosnovane i opasne i ističe da vojne snage premešta na svojoj teritoriji u skladu sa Ustavom a da Zapad sve to koristi kao izgovor za dalje širenje na istok.\nI dalje se ne zna tačan broj žrtava u NDH, svi koji imaju saznanja da je neko od njihovih stradao mogu da popune formular\nČetiri novorođenčeta zaražena u Bolnici Gradiška, teži slučajevi prebačeni u Banjaluku\nM. 28 Maja, 2022 28 Maja, 2022\nDodik: Radi mirnije budućnosti svi treba da odgovaraju za počinjene zločine\nNokaut Uroša Medića\nSpušta se zavjesa: Kome ide trofej Lige šampiona?\nZeljka 28 Maja, 2022 28 Maja, 2022\nM. 22 Maja, 2022 23 Maja, 2022\nDelegacije Finske i Švedske traže rješenje za NATO\nRusija uspješno testirala hipersoničnu raketu Cirkon\n28 Maja, 2022 28 Maja, 2022 0\nRenault prodao poslove u Rusiji\nSavić objavio spisak vaterpolista za pripreme\nMedvedev lako protiv Kecmanovića\nPoslije crvenog tepiha, pravac plaža: Manekenka haljinu zamijenila minijaturnim bikinijem\nVećina ih svakodnevno koristi, a ne zna koliko su štetne – ove tri stvari što pre izbacite iz kuće\nBlinken uvjeren: Brzo će\nJedna bočica parfema koji reklamira Džoni Dep se proda svake tri sekunde\nJedan od najvećih hitova grupe “Whitesnake” napisan za Tinu Tarner; “Izvini\nUlazak u NATO? “Prije ili kasnije”


ROBERT BAKOŠ UBOJITI STRELAC UPOREDO ZAPOČEO I TRENERSKU KARIJERU U FK LEHEL IZ MUŽLJE | SportInfo\nHome / Fudbal / ROBERT BAKOŠ UBOJITI STRELAC UPOREDO ZAPOČEO I TRENERSKU KARIJERU U FK LEHEL IZ MUŽLJE\nSeptember 21, 2017\tFudbal Ostavite komentar\nRobert Bakoš Baki napadač vojvđanskog ligaša Begeja iz Žitišta, osim što redovno trese protivničke mreže i u očaj baca golmane rivalskih ekipa, ostvario je još jednu veliku životnu želju….\nUspešno je započeo trenersku karijeru i edukativni rad sa malim fudbalerima FK Lehel iz Mužlje, dečacima koji su rođeni 2010. godine i mlađim.\n– To su pretpetlići ili moji pilići kako ih zovem i zaista me svakodnevno druženje sa njima relaksira i predstavlja pravo uživanje.Moja velika želja da nakon igračke karijere ostanem u fudbalu i oprobam se u trenerskim vodama, eto ispunila se, mada još uvek nisam ni blizu kraju igračke karijere…Ali ovako je bolje, uz aktivno igranje, započeo sam trenerski rad, želim da se kalim, školujem i napredujem, a rad sa decom je idealna prilika – započinje priču Robert Bakoš.\n– Mihalj Vaci je predsednik kluba FK Lehel iz Mužlje, pozvao me je i ja sam sa velikim ushićenjem prihvatio da započnem rad sa najmlađim fudbalerima ovog kluba koji ima tradiciju… Gospodin Tapai je trener svih ostalih mlađih kategorija u klubu, uspostavili smo sjajan kontakt i započeli lepu saradnju, a u pomoć su savetima priskočili i moji drugari, koji se bave trenerskim poslom u brojnih školicama fudbala i klubovima u regionu i puno im hvala. Tu pre svega mislim na kolege iz Akademije Bambi, Vladimira Vorgića iz FK Sporto, sjajni mladi ljudi i stručnjaci koji svoje iskustvo nesebično žele da podele i sa nama početnicima.Nov sam u ovom poslu, odradio sam tek nekoliko treninga i upoznao decu, ali pun sam elana i želje da zajedno sa klincima koji bezbrižno pikaju loptu, napredujem i usavršavam svoje znanje.\n– Moja generacija, dakle dečaci FK Lehel, rođeni 2010. godine i mlađi igramo prve utakmice već 1.oktobra u Belom Blatu, na turniru povodom slave sela, a poziv za sve dečake zainteresovane da nam se priključe je otvoren…Dođite da se družimo i učimo da igramo fudbal – uputio je poziv Robert Bakoš.\nŠesnaestogodišnji Žitištanin, kapiten Radničkog iz Zrenjanina, Milan Mijatović veliki je optimista pred sutrašnji duel sa ...


Srpski padobranci na trećem međunarodnom padobranskom prvenstvu u Dubaiju - Tango Six\nSaopštenje i fotografije: Vazduhoplovni Savez Srbije\nNakon tri godine od ustanovljenja Dubai međunarodnog padobranskog prvenstva, ono je postalo jedno od najmasovnijih i najatraktivnijih padobranskih takmičenja u svetu. Najbolji padobranci iz 47 zemlje i ove godine, od 29. novembra do 10. decembra, okupili su se u Dubaiju i nadmetali za novčane nagrade, ali i za što bolji plasman na ovom prestižnom događaju.\nNa ovogodišnjem takmičenju, među ukupno 670 padobranaca, Srbiju su predstavljali članovi PK „Grifon“ – Igor Žmirić, Zoran Stanojević, Slobodan Terzić i Aleksandar Cvetković, kao i Željko Đurđev iz PK „Feniks“. Oni su se takmičili u disciplini skok na cilj, u okviru koje je učestvovalo 176 padobranaca i 33 zemlje. Ekipa Srbije završila je takmičenje na 25. poziciji sa ukupno 124 cm iz 8 skokova. Za ulazak među prvih 20 najboljih ekipa, bio je neophodan prosečan ekipni rezultat manji od 9 cm po skoku. To je jedan od dokaza jačine ovog takmičenja i kvaliteta pojedinaca koji učestvuju na njemu. U pojedinačnoj konkurenciji, najbolje plasirani takmičar iz Srbije bio je Aleksandar Cvetković iz PK „Grifon“, našavši se na 62. poziciji sa rezultatom od 18 cm iz 8 skokova.\nUkupan nagradni fond na takmičenju za sve discipline je udvostručen u odnosu na prošlu godinu i iznosi 775.000 dolara, od čega najbolji u disciplini cilj u pojedinačnoj konkurenciji dobija 20.000 dolara a u ekipnoj 90.000 dolara. Ulog je veliki, pa su bile i očekivano žestoko nadmetanje za prva tri mesta na podijumu.Ipak, ekipa Srbije nije ostala bez odličja u Dubaiju.\nPretposlednjeg dana takmičenja, kada se nije skakalo zbog vetra, spontano je organizovano takmičenje u plivanju, na kome su učestvovali takmičari padobranskog prvenstva. Naš Igor Žmirić osvojio je drugo mesto i na taj način, bar u ovom neoficijelnom događaju, stavio Srbiju na podijum. Za pobednike su bili predviđeni suveniri, ali se takmičenje veoma dopalo Princu Hamdanu, pa je nagradio pobednike i novčanim nagradama.


Hariri ispred Jelisejske palate u Parizu\nSaad al-Hariri, koji je podneo ostavku na položaj libanskog premijera ranije ovog meseca, kaže da će se u sredu vratiti u Bejrut i objasniti svoju iznenadnu ostavku najavljenu 4. novembra u Saudijskoj Arabiji.\nHariri je to izjavio juče u Jelisejskoj palati u Parizu sa francuskim predsednikom Emanuelom Makronom, koji je ponudio pomoć Haririju da reši njegovu ulogu u toj bizarnoj libanskoj političkoj drami. Hariri je dodao da će u sredu takodje učestvovati na proslavi dana nezavisnosti Libana.\nU nedelju ministri inostranih poslova iz Saudijske Arabije i drugih arapskih zemalja održavali su sastanak u Kairu u cilju diskusija o konfrotnaciji sa Iranom, ali libanski ministar inostranih poslova Džibran Basil nije doputovao na taj samit.\nRijad je sazvao sastanak Arapske lige pošto je odbrana Saudijske Arabije 4. novembra presrela raketu ispaljenu iz Jemena. Rijad je optužio jemenske pobunjenike, koje podržava Iran, za lansiranje te rakete.


Prvi ples predstavlja jedan od najlepših i najintimnih trenutaka na venčanju, te mnogi parovi posebno vode računa o izboru pesme uz koju će zaplesati na podijumu.\nIako mladenci biraju vrlo romantične, emotivne ili vesele pesme, stručnjaci za ljubavne veze tvrde da bi trebalo da budete obazrivi kada se odlučujete, jer postoje određene numere koje ne donose sreću u braku, te su se, nažalost, supružnici, razveli.\nU studiji internet portala On Buy učestvovalo je 5.500 bračnih parova, a oni su imali zadatak da otkriju pesmu uz koju su plesali na svadbi, a zatim da opišu svoj emotivan odnos sa supružnikom.\nNakon analize podataka, kreativni tim portala je otkrio da je ubedljivo najpopularnija pesma za prvi ples "Can’t Help Falling In Love" Elvisa Presllija za koju je glasalo 10,48 odsto ljudi. Pesma koja najčešće donosi sreću mladencima je numera "Can You Feel The Love Tonight" Eltona Johna - čak 77 odsto bračnih parova koji su plesali uz ovu pesmu izjavilo je da su u veoma srećnom braku.\nZanimljiv je i podatak da su veće šanse da par ostane u braku ukoliko odabere neku od Diznijevih pesama.\nPesme koje su donele bračnu sreću takođe su "Isn’t She Lovely" Stivija Vondera i "The Way You Look Tonight" Franka Sinatre.\nUtvrđeno je da je pesma koja će najverovatnije dovesti do nesrećnog braka ili razvoda numera "Little Things" koju izvodi bend One Direction.\nSpisak dosadašnjih komentara za članak "Koja pesma za prvi ples donosi sreću u braku, a koja najčešće završi razvodom?".\nSpisak dosadašnjih komentara za članak "Koja pesma za prvi ples donosi sreću u braku, a koja najčešće završi razvodom?". Podelite vaše mišljenje sa nama. Pošaljite komentar klikom na dugme - napišite komentar.


Linta: Ne smijemo nikad pristati da ćutimo o stradanju srpskog naroda – Borba\nPredsjednik Odbora za dijasporu i Srbe u regionu Skupštine Srbije Miodrag Linta ocjenjuje da je prošlo 28 godina od svirepog ubistva 69 Srba u srebreničkim selima Sase i Zalazje i bratunačkim selima Biljača i Zagoni na Petrovdan 1992. godine a muslimanski zločinci na čelu sa Naserom Orićem još uvijek nisu kažnjeni.\n„Toga dana zarobljena su 22 Srbina koji su nakon mučenja ubijeni a 10-oro njih se i dalje zvanično vode kao nestali. Samo na području opština Bratunac i Srebrenica je ubijeno preko 1.000 Srba za koje niko nije odgovarao i to je ono što posebno vrijeđa porodice srpskih žrtava i srpski narod. Zbog toga je važno da se stalno i na svakom mjestu govori istina da su i Srbi žrtve a ne samo Bošnjaci. Ne smijemo nikad pristati, kao neki političari, javne ličnosti i članovi pojedinih udruženja u Srbiji, da ćutimo o stradanju srpskog naroda da bi se dodvoravali Bošnjacima i predstavnicima međunarodne zajednice, kazao je Linta.\nLinta ističe da je tragična činjenica da za Srbe iz Srebrenice, Bratunca i drugih opština u Podrinju nema pravde jer nisu osuđeni zločinci na bošnjačkoj strani. U pitanju je jedan od brojnih dokaza da su međunarodni sudovi i pravosuđe BiH političke a ne nezavisne i profesionalne institucije čiji je cilj da satanizuju Srbe i opravdaju vrhunsku laž da se u Srebrenici desio genocid nad Bošnjacima a da su samo oni žrtve.\n„Jasno je ako bi neko od Bošnjaka bio osuđen za te zločine onda bi se potvrdilo da u Potočarima nisu sahranjeni samo civili kako to prikazuju bošnjački političari i zapadni centri moći već vojnici koji su činili brutalne zločine nad Srbima u srebreničkim i bratunačkim selima i čitavom Podrinju. Vrhunsko je licemjerje da se mnogi Bošnjaci predstavljaju kao žrtve nepostojećeg genocida a stradali su, kao pripadnici bošnjačke vojske, u akcijama etničkog čišćenja i ubijanja Srba po mnogim srpskim selima., zaključio je Linta.\nJoš 299 novooboljelih, preminulo sedam osoba


06.02.2020 / 20:44 Regija - Crna Gora\nStarješina Saborne crkve u Mostaru i arhijerejski zamjenik episkopa zahumsko-hercegovačkog, protojerej-stavrofor Radivoje Krulj istakao je da mu je srce puno što večeras bratskom narodu u Baru prenosi poruku mira i ljubavi iz Mostara.\nNakon što je predvodio krsni hod u Baru, sveštenik Krulj je naglasio da bi volio da može pružiti ruke i sve učesnike litije zagrliti i sjediniti u jednu ljudsku litiju, zajednički ljudski hod pomirene braće.\n"Dragi Barani, koji ste so i svjetlost ovog divnoga i drevnoga grada, koji se još u srednjem vijeku, u doba Vojisavljevića i Nemanjića, pa i u doba Osmanskog carstva i doba vladavine našega gospodara, kralja Nikole, uvijek dičio komšijskim odnosima punim ljubavi između ljudi različitih narodnosti i vjeroispovijesti, i ja vam dolazim iz jednoga takvog sličnog grada, Mostara, grada pjesnika Alekse Šantića", istakao je Krulj.\nOn je naglasio da se Šantićeva svetosavska i vidovdanska etika nikada nije srozala u mržnju, nego je uvijek grlila drugoga i drugačijega i poručivala mu da ostane tu s nama i mi s njim.\n"Dolazim Vam iz, i dalje ranjenog Mostara, gdje naša mala povratnička zajednica obnavlja Hram Svete Trojice, a čiji su priložnici građani Mostara svih vjeroispovijesti i etničkih grupa", naveo je Krulj i podsjetio da je prije neki dan ulicama Mostara organizovana litija u znak podrške vjernicima SPC-a u Crnoj Gori.\n"Kada smo hodali našim Mostarom stajući uz vas i naše svetinje, onda nismo stali samo za svetinje u materijalnom smislu kako nam se prebacuje, nego za ono što ih čini svetinjama, a to je poruka saosjećanja i ljubavi prema svakoj dušu, pa ma kako joj bilo ime i na koji način se Bogu molila ili se uopšte ne molila", istakao je Krulj.\nOn je naglasio da je prvi put nakon Drugog svjetskog rata prošla krstonosna litija ulicama Mostara bez i jednog incidenta, bez i jedne ružne riječi, dok su im ljudi mahali, čak se i rukovali.\n"Ali, isto tako s ovoga bitnoga mjesta, u ovom trenutku kada od nepravde branimo ono što su naši preci vijekovima, Boga radi dizali, moramo Vama braćo naša poslati i jednu važnu poruku. Istu onu poruku, koja me je neobično dirnula i obradovala, a poslao je naš brat, bosanski i hercegovački i hercegnovski imam Husein efendija Hodžić, koji se, odvažno i plemenito, kako priliči našim vjerama, stavio u zaštitu ugroženog brata", naglasio je Krulj.\nOn je naveo da ne može da opiše radost koju je tom prilikom osjetio, ali i tugu.\n"Tugu - zbog svakog onoga momenta u istoriji kroz koji smo, u zlim vremenima, propuštali da kao braća jedni druge štitimo i zaštitimo od zlih ljudi među nama, od onih koji su kaljali besmrtne vrijednosti Hristove u koje ovaj narod vjeruje", istakao je Krulj.\nOn je naveo da su narodu u Hercegovini učinjena brojna zla, hramovi stari stotinama godina su rušeni i skrnavljeni, kao i džamije i katoličke crkve.\n"Zato braćo i sestre, oprostite na svemu ružnome što se ikada dogodilo među nama i zajedno bratski izvucimo pouku iz tog zlog vremena. Ne dozvolimo da nas dijele na Crnogorce i Srbe, na Bošnjake i Albance, na pravoslavce, katolike, muslimane... i da te različitosti budu naše prokletstvo. One jesu i treba da budu naša budućnost i naše bogastvo", smatra Krulj.


Ćulibrk: U Strazburu bi na Stefanovićevu žalbu pali u nesvest | Autonomija\nĆulibrk: U Strazburu bi na Stefanovićevu žalbu pali u nesvest\n"Za nas će Nebojša Stefanović biti glavni fantom sve dok se ne utvrdi ko je te noći rušio u Savamali"\nGlavni urednik NIN-a Milan Ćulibrk rekao je da i jeste i nije iznenađen odlukom Apelacionog suda u Beogradu da ovaj nedeljnik nije kriv za tekst „Nebojša Stefanović: Glavni fantom iz Savamale“, a kojom je preinačena prvobitna presuda po tužbi ministra policije.\nĆulibrk je za televiziju N1 rekao da nije očekivao da Apelacioni sud donese konačno rešenje i naredi ministru da NIN-u plati sudske troškove, ali da jeste očekivao da se poništi prvostepena presuda.\n“Ja sam rekao i tada, i na suđenju, za nas će Nebojša Stefanović biti glavni fantom sve dok se ne utvrdi ko je te noći rušio”, kazao je Ćulibrk i upitao zašto ministar nije naložio da se to ispita, istakavši da se u izveštaju Unutrašnje kontrole MUP-a slučaj Savamala ne pominje ni jednim slovom.\nBudući da je ministar, posle prvostepene presude, rekao da će novac od odštete uplatiti u humanitarne svrhe, Ćulibrk je najavio da će se NIN takođe odreći naknade propisane presudom i od Stefanovića tražiti da im dostavi račun gde je hteo da uplati humanitarnu pomoć, te da će novac na taj račun biti i uplaćen.\nOn je naveo i da na rešenje Apelacionog suda nema žalbe, a povodom najave Stefanovićevog advokata da će se žaliti Evropskom sudu za ljudska prava, ocenio je da bi u “Strazburu popadali u nesvest kada bi videli tu žalbu”.


Mirović: Obnavlja se infrastruktura na Fruškoj gori – Krstarica\nMirović: Obnavlja se infrastruktura na Fruškoj gori\nTanjug 21. oktobra 2021. 12:43\nNOVI SAD – Predsednik Vlade AP Vojvodine Igor Mirović obišao je danas radove na rehabilitaciji puta Banstol-Čortanovci na kojoj je obnovljen 5,1 kilometar puta, koji je proširen i za pešačku i za biciklističku stazu, a završetak radova očekuje se krajem novembra.\n„Korak po korak obnavljamo infrastrukturu na Fruškoj gori, ona je jedna od najlepših planina u Srbiji. Još od kraja 60-ih godina niko nije ulagao u putnu infrastrukturu na Fruškoj gori, ovo je zaista veliki zajednički uspeh jer je predsednik pre pet godina rekao da je ovo jedan od prioriteta i mi smo uspeli da ovaj prioritet realizujemo u planiranom tempu”, rekao je\nOva deonica, kako je rečeno, značajna je meštanima, ali takođe i turistima, izletnicima koji u najvećem broju dolaze iz Novog Sada, Beograda i iz sremskih opština.\n“Ovo je veoma važna saobraćajnica zbog velikog broja ljudi. Inđija je, i to ste imali priliku da vidite, postala destinacija broj 1 zbog pandemije izazvanom kovidom-19, ne postoji više vikendica koja je na prodaju ili kojoj nije skočila cena puta tri”, istakao je predsednik opštine Inđija Vladimir Gak.\nVlada AP Vojvodine uložila je u proteklih pet godina vise od 800 miliona dinara u putnu infrastrukturu opštine Inđija. Sledeći veliki projekat je izgradnja fruskogorskog koridora i najdužeg tunela u Srbiji, dugačkog više od 3,5 kilometara.\nNabavljena jos po dva dampera za rudnike u Boru i Majdanpeku\nDinar bez oscilacija, kurs u sredu 117,5759 za evro\nPotonuo promet i BELEX indeksi\nPao promet u SAD tokom Sajber ponedeljka prvi put ikada\nNovembarska inflacija u evrozoni 4,9%, u Nemačkoj 6,0%\nUprava za trezor poklonila opštini Velika Plana računare\nŠirim Zlatiboru grane.


Ko su budući poslanici u parlamentima RS i BiH?\nNarodna skupština RS\tParlament BiH\tIzbori 2018\nBANJALUKA - Dan nakon opštih izbora u Republici Srpskoj krenula je i kombinatorika sa parlamentarnim mjestima.\nŠto se tiče Narodne skupštine RS, njen dosadašnji predsjednik Nedeljko Čubrilović je trenutno na "ivici", ali po posljednjim rezultatima ipak, zajedno sa Milanom Radovićem, ulazi u parlament u trećoj izbornoj jedinici.\nMeđu poslanicima koji se vraćaju u parlament je Kostadin Vasić, potpredsjednik SDS-a i narodni poslanik u dva mandata.\nDva SDS-ova ministra iz posljednjeg Savjeta ministara, Dragan Mektić i Mirko Šarović, su izabrani za bh. parlament, zajedno sa gradonačelnikom Doboja Obrenom Petrovićem. Aleksandra Pandurević, potpredsjednik stranke, ovaj put je ušla preko kompenzacione liste.


Nekoliko dana se spekulisalo i nagađalo da će Dončić postati jedan od ambasadora brenda obuće „Džordan”, a sada deluje da je to izvesna stvar.\nKako tvrde novinari koji prate NBA, Dončić će sa kompanijom potpisati ugovor na pet godina i za taj period zaradiće čak 100 miliona dolara.\nUkoliko dve strane zaista ozvaniče saradnju, Luka će postati prvi košarkaš rođen u Evropi koji je to učinio.\nPodsetimo, nakon fenomenalnog starta NBA sezone, Luka Dončić je doživeo povredu koja ga je odvojila od parketa na dve nedelje. Pre toga, Slovenac je beležio 29,3 poena, 9,6 skokova i 8,9 asistencija po utakmici.


Povezivanje omladinskih centara u BiH - Citizens Against Terrorism\nPovezivanje omladinskih centara u BiH\nInstitut za razvoj mladih KULT, PRONI Centar za omladinski razvoj, Centar za edukaciju mladih i Perpetuum Mobile su započeli zajedničku inicijativu kroz koju će raditi na razumijevanju rada i uvjeta rada centara za mlade u Bosni i Hercegovini. Kroz projekt Povezivanje omladinskih centara u BiH partnerske organizacije će provesti početno istraživanje o radu, uvjetima rada i kapacitetima centara za mlade u Bosni i Hercegovini.\nOvaj pregled stanja u prostorima za mlade, omladinskim centrima i centrima za mlade u Bosni i Hercegovini će cijelom omladinskom sektoru, mladima i relevantnim institucijama dati bolje razumijevanje rada i organizacije prostora u kojima se provide različite aktivnosti za mlade u lokalnoj zajednici.\nOmladinski centri su prepoznati samo u Zakonu o omladinskom organizovanju Republike Srpske i to omladinski centar je pristupačan i prilagođen prostor za mlade u kojem se mladima u kontinuitetu pružaju aktivnosti i programi zasnovani na metodama i principima neformalnog obrazovanja sa ciljem razvoja mladih u svjesne, odgovorne članove zajednice i stvaranja uslova za ostvarivanje njihovih punih potencijala. (Službeni glasnik 1/12 od 5. januara 2012. godine)\nU 2011. godini Pepetuum mobile je proveo prvo istraživanje omladinskih centara u BiH – Omladinski centri – nosioci omladinskog rada u cilju sagledavanja situacije u vezi sa pitanjem forme omladinskih centara, kapaciteta, statusa i utjecaja. Istraživanje je obuhvatilo 27 omladinska centra iz 26 lokalnih zajednica.\nKroz projekt “Povezivanje omladinskih centara u BiH” partnerske organizacije imaju namjeru razumjeti rad omladinskih centara u cijeloj Bosni i Hercegovini, te prikupiti primjere dobre prakse i pokazati na koji način upravo omladinski centri, centri za mlade i prostori za mlade igraju ulogu u prepoznavanju i ostvarivanju punih potencijala mladih u jednoj lokalnoj zajednici.\nSastanak je održan 9.3.2021. u Centru za edukaciju mladih u Travniku, kao jednom od primjera centara za mlade u BiH.\nMladi u BiH imaju pravo na javni prostor, vlasti obavezu da im ga omoguće Jašarević: PRONI Centar planira otvaranje deset omladinskih klubova Otvorene su prijave za Omladinski inkubator Poziv za mlade: Učestvujte u programu jačanja kapaciteta omladinskih lidera


1996/07/10 15:25 ODLAZI LI PERI'I_\nWED, 10 JUL 1996 15:25:14 GMT\nOzbiljna previranja u Vojsci Jugoslavije\nODLAZI LI PERI'I_\nNaYelnik General�taba, MomYilo Peri�i_, izjavio je rezignirano polovinom juna da nema nameru da odgovara na pitanja novinara jer je "...bolje i ne pricati nego govoriti o necem sto je poznato. Ono sto obavezno treba reci mnoge bi pogodilo." To je protumaceno kao najava penzionisanja Momcila Perisica do koje ce, kako stvari stoje, najverovatnije i doci do kraja godine. Od kada je Slobodan Milosevic uveo blokadu na Drini, pocinje i nezadovoljstvo Momcila Perisica. Ostavku koju je tada ponudio, Slobodan Milosevic je, navodno, prokomentarisao - Perisic bi onda trebao da vrati i cinove koje je dobio za sve ove godine.\nBeogradski nedeljnik "Nedeljni Telegraf" javio je nedavno da je 126 komandanata korpusa i trupnih operativaca Vojske Jugoslavije pismeno upozorilo predsednika Srbije Slobodana Milosevica da bi izrucenje generala Ratka Mladica Haskom tribunalu "predstavljalo jos jedan, veliki i nemerljiv poraz srpskog naroda".\nMedju potpisnicima peticije se, kako tvrdi "Nedeljni Telegraf", nalazi i nekoliko generala komadanata korpusa, a Milosevic ni do danas nije odgovorio na to pismo. Medjutim, dobro obavesteni izvori bliski Generalstabu vojske Jugoslavije tvrde da za pomenuto pismo nisu ni culi, a da su ga, ukoliko ono uopste postoji, mogli kreirati nezadovoljnici pogodjeni najnovijim kadrovskim prestrojavanjima unutar Vojske Jugoslavije (VJ).\nNova vojna "kadrovanja"\nIsti izvori su podsetili da su pre dva meseca visoki oficiri zaduzeni za moralni rad, pravna pitanja i bezbednost, raspravljali o stavu koji bi VJ trebalo da zauzme po pitanju izrucenja oficira optuzenih od strane Haskog tribunala. U, na momente zucnoj raspravi, dominirale su dve struje - prva je zastupala tezu da se jugoslovenski oficiri niposto ne smeju predavati u ruke medjunarodnoj pravdi, vec da im, ukoliko se nakon istrage pokaze da su pocinili kakvo krivicno delo, ili ratni zlocin, treba suditi u zemlji. Oponenti su tvrdili da je doslo vreme da se ispostuje volja medjunarodne zajednice. Tom prilikom je razmatrana i sudbina generala Ratka Mladica, te je jedna strana pokusala da izdejstvuje podrsku i odlucan stav prema drzavnom rukovodstvu.\nLojalniji su tvrdili da se sa Milosevicem nije saliti i podsecali na to da se "zna ko drzi novcanik". Rezultat savetovanja je bio kompromis - sacekati odluku politickog rukovodstva i postupiti po njoj. To je izazvalo komesanje medju staresinskim kadrom, posebno medju oficirima sa borbenim iskustvom. Medjutim, nista nije ukazivalo na to da bi nekome uopste palo na pamet da se peticijom obraca Slobodanu Milosevicu. Kako je receno, "pismo, odnosno peticija, bilo nje, ili ne, samo je pojavni oblik veoma lose situacije u kojoj se nalaze jugoslovenske oruzane snage".\nU medjuvremenu je ukazom Vrhovnog saveta odbrane penzionisano, ali i unapredjeno, nekoliko generala. Ono sto ovu, do sada po obimu najmanju rokadu u generalskom koru cini osobenom, jeste penzionisanje generala Bore Ivanovica i unapredjenje generala Dragoljuba Ojdanica. Bora Ivanovic je poznat po spektakularnom proboju iz okruzene vukovarske kasarne, nakon cega je meteorskom brzinom napredovao do cina generala. U medjuvremenu je bio umesan u nezakonitu trgovinu gorivom i drzavnim gradjevinskim materijalom. Tokom istrage koja je docnije usledila pominjala se neka municija, a i kontakti sa poverljivim covekom svih srpskih tajnih sluzbi, Zeljkom Raznatovicem Arkanom, koji je u to vreme suvereno vladao feudom oko Erduta. Nakon najave da moze doci do skandala, Ivanovic je hitro aboliran od strane predsednika SRJ Zorana Lilica. Penzionisanje Bore Ivanovica tumaci se kao pokusaj drzave da sramotu kao losa domacica gurne pod tepih i na nju sto pre zaboravi.\nDragoljub Ojdanic je sa mesta komandanta Prve armije postavljen na poziciju zamenika nacelnika Generalstaba VJ. Fakticki, ovo i nije neko unapredjenje, jer je mesto komandanta najjace formacije jugoslovenskih oruzanih snaga daleko vaznije od kancelarije u ulici Kneza Milosa. Pravi razlog za ovaj premestaj jeste, kako tvrde ovdasnji analiticari, uska povezanost generala Ojdanica sa najvisim krugovima JUL-a i SPS-a.\nZa generala Ojdanica se, takodje, zna da je u veoma bliskim odnosima sa rukovodstvom MUP Srbije, pre svega sa Radovanom Stojicicem Badzom, pomocnikom ministra unutrasnjih poslova Srbije. Zato se veruje da je unapredjenje Ojdanica u uskoj vezi sa tajnom politikom srpske policije, koja se svodi na preuzimanje uticaja nad kadrovskom politikom u VJ. Pretpostavlja se da je Ojdaniceva uloga u stvari nadgledanje rada nacelnika Generalstaba Momcila Perisica, da se predupredi eventualno suprotstavljanje Slobodanu Milosevicu.\nKoliko su stvari zapravo ozbiljne govori i poslednja izjava nacelnika Generalstaba data tokom redovnog godisnjeg sastanka sa novinarima povodom Dana Vojske, 16. juna. Perisic je tada na zastavnom brodu Recne Ratne Flotile "Kozara", pored ostalog, rezignirano izjavio da nema nameru da odgovara na pitanja novinara jer je "...bolje i ne pricati nego govoriti o necem sto je poznato. Ono sto obavezno treba reci mnoge bi pogodilo." Prisutni su ovu izjavu gotovo unisono protumacili kao najavu penzionisanja Momcila Perisica do koje ce, kako stvari stoje, najverovatnije i doci do kraja godine.\nKo ce naslediti Perisica\nU vojnim krugovima Perisica dozivljavaju, ili kao skromnog coveka, ili kao stecajnog upravnika, ciji je zadatak da komanduje i da ne pita previse, da se zadovolji mizernim budzetom koji nije dovoljan ni za prehranu vojske.\nOd kada je Slobodan Milosevic uveo blokadu na Drini pocinje i nezadovoljstvo Momcila Perisica koje kulminira padom Krajine. Ostavku koju je tada ponudio nacelnik Generalstaba, Slobodan Milosevic je, navodno, prokomentarisao - Perisic bi onda trebao da vrati i cinove koje je dobio za sve ove godine.\nCini se da je najozbiljniji kandidat za mesto nacelnika Generalstaba komandant Ratnog vazduhoplovstva i protivvazdusne odbrane Ljubisa Velickovic, koji nema ratnu hipoteku, jer ga je pocetak rata zatekao na celu Savezne direkcije za kontrolu letenja, gde je i unapredjen u cin generala. Velickovic ima prednost jer je, kako se tvrdi, poreklom iz Pozarevca, potpuno je lojalan politickom rukovodstvu i pacifikaciji buntovnih i njemu ne bas sklonih vojnih pilota.\nSve u svemu, ko god da preuzme komandovanje nad jugoslovenskim oruzanim snagama, nece imati prijatnu duznost. Becki ugovor o smanjenju vojnih kapaciteta na Balkanu ce Jugoslaviju resiti dobrog dela najveceg vojnog otpada na Balkanu, ali je i staviti pred enigmu, sta, kuda i kako sa oficirima i podoficirima koji ce ostati bez posla.\nProcenjuje se da ce dobar deo ljudstva iz tehnickih sluzbi relativno lako naci uhleblje u civilstvu. Policija ce "pokupovati" nesto od trupnih oficira, ali ce ipak lavovski deo otpustenih pasti na teret drzavi.\nOd vojnog ugovora sa Rusijom, koga su pompezno najavili ministar odbrane Pavle Bulatovic i nedavno smenjeni nacelnik ruskog Generalstaba general Pavel Gracov, jos nema nista. Iako je embargo na uvoz naoruzanja uklonjen, pojavila se prepreka u vidu tankih fondova. Popuna avijacije sa nekoliko helikoptera tipa MI24, novim MIG-ovima 29, motorima i rezervnim delovima ce delom ici na teret nekadasnjih dugovanja Sovjetskog Saveza bivsoj SFRJ. Sve ostalo ce, kako su saopstili izvori iz ruskog ministarstva, zavisiti od jugoslovenskih bankovnih racuna i, kako to Rusi vole da kazu, "cvrste valute".\nMornarica polako plovi ka rezalistu, sa tendencijom da se ono sto moze po bagatelnim cenama proda privatnicima i da se kapaciteti namenjeni za novu ratnu luku Valdanos svedu na dve ili tri fregate, nesto podmornica i drugih manjih plovila.\nKopnena vojska ce i dalje zavisiti od umesnosti domacih majstora da odrzavaju postojecu borbenu tehniku i sisteme koji su beznadezno zastareli. Od krupnih naslova o proizvodnji novog tenka tipa "Vihor" nema nista.\nNe postoje kapaciteti koji su u stanju da uspostave proizvodne lance. Vojna industrija ne proizvodi, vec se gotovo iskljucivo ogranicava na odrzavanje postojecih resursa. Cak predstoje i kresanja kapaciteta. I namenska proizvodnja "Crvene Zastave" iz Kragujevca je najavila smanjenje proizvodnje i otpustanje radne snage.\nPredstoji i formulisanje nove doktrine upotrebe oruzanih snaga na novom vojistu i promenjenom politickom okruzenju. Iako najavljivan pre tri godine, ovaj proces jos nije okoncan. Kada se sve sabere, zagor oko Ratka Mladica, Veselina Sljivancanina i drugova, te preostalih "nacional-patriotskih" snaga, samo su spoljne manifestacije bolesnog stanja. Vojska je, evidentno, odigrala namenjenu joj ulogu. Sada je sve manje potrebna partiji na vlasti. Policija je mnogo bitnija.


Nalet turista za praznike | Palelive.com\nPočetna Regija Višegrad Nalet turista za praznike\nVIŠEGRAD – Višegrad je u toku prvomajskih i vaskršnjih praznika zahvatio pravi nalet turista, javio je dopisnik Srne.U Hotelu “Višegrad”, koji se nalazi uz most Mehmed-paše Sokolovića, za pet dana je usluženo oko 5.000 gostiju koji su svratili da predahnu u ljetnoj bašti ovog objekta.\nAndrićgrad je dnevno posjećivalo po 2.000 gostiju, odnosno za vrijeme praznika oko 10.000 ljudi.\n“Turisti su na gotovo tropskim vrućinama imali priliku da biraju jedno od 14 piva svjetske marke, a poseban interes je bio u suvenirnici Andrićgrada za suvenire-unikate, proizvedene u kućnoj radinosti”, ističe menadžer kamenog grada Žan Marjanović.\nDirektor pekarsko-trgovinskog preduzeća “Adria” Bojan Stojanović navodi da se trgovci nisu nadali ovakvom talasu turista i dodaje da su svi njihovi objekti bili snabdjeveni.\n“Za razliku od prošlih, ove godine smo zabilježili rast prometa od pet odsto, s tendencijom da se to nastavi do kraja sezone, što je ohrabrujuće za nas i ostale firme u Višegradu”, ističe Stojanović.\nVlasnik pekare “Pereca” Mladen Tasić kaže da je organizovano vanredno pečenje hljeba i da u toj pekari nije bilo nestašice.\nSvih stotinu ležajeva u Rehabilitacionom centru “Vilina vlas” u Višegradskoj banji bilo je u toku praznika popunjeno. Direktor Banje Pero Petrović kaže da su gosti bili uglavnom iz Srbije i Crne Gore.\nDirektor Turističke organizacije Višegrad Olivera Todorović ističe da je ohrabrena dolaskom sve većeg broja gostiju u ovaj grad, što će ga i ekonomski ojačati.\nU Policijskoj stanici u ovom gradu potvrdili su da u ovom periodu nije bilo incidenta, što govori da je ovo izuzetno miran grad.\nSvi sagovornici saglasni su da je povećanom broju turista u grad na ušću Rzava u Drinu doprinijela izgradnja Andrićgrada, interes za Ćupriju koja je na listi Uneskoa, za manastir Dobrun, Višegradsku banju, ali i za kanjon Drine kod Višegrada.\nPrethodni članakNajavljeno otvaranje jame “Podbraćan”\nNaredni članakGradimo simbol i ponos grada Zvornika


Fondacija Muharem Berbić realizuje projekat pod nazivom „Inkluzije za budućnost “ – BHDINFODESK\nby BHD Info Desk Administrator 01/04/2021 01/04/2021 0676\nFondacija Muharem Berbić od novembra 2020. godine realizuje projekat pod nazivom „Inkluzija za budućnost“, koji je podržan od nekadašnjeg Ministarstva za nauku, visoko obrazovanje i mlade, trenutno imenovanog kao Ministarstvo za odgoj i obrazovanje. Ovaj projekat je namijenjen za djecu i mlade sa invaliditetom, njihove roditelje, te ostale učesnike ovog procesa (učenike i nastavnike/profesore), sa područja Kantona Sarajevo . Osnovni cilj projekta jeste doprinijeti unapređenju položaja djece i mladih sa invaliditetom kroz unapređenje procesa inkluzivnog obrazovanja.\nProjekat „Inkluzija za budućnost – Program unapređenja kvalitete obrazovnog inkluzivnog procesa na području Kantona Sarajevo“ je inovativni projekat koji se zasniva na najboljim svjetskim praksama koje su ostvarile najbolje rezultate, a koje se realizuju u zemljama poput Danske, Islanda i Švedske. Osnovni cilj projekta jeste jačanje kapaciteta djece i mladih sa invaliditetom i pružanje pomoći na usvajanju gradiva koje prate putem individualnih planova i programa u procesu inkluzivnog obrazovanja. Obzirom da djeca i mladi sa invaliditetom, imaju jako velike izazove na usvajanju nastavnih jedinica, pri pisanju zadaće i slično, projektne aktivnosti su usmjerene na pružanje stručne pomoći djeci i mladima sa invaliditetom u pisanju domaćih zadataka i obavljanju drugih školskih obaveza. Također, na sedmičnoj bazi, sa ovim dijelom ciljne grupe, radi se i na jačanju vještina čitanja, pisanja, računanja i kreativnosti.\nSam projekat se zasniva na metodologiji individualnog i grupnog rada kroz neformalne radionice i pojedinačne tretmane pripadnika ciljne grupe sa kojima su u zavisnosti od aktivnosti realizovane različite podaktivnosti. Ovim projektom, u Kantonu Sarajevo se pruža jedinstvena podrška sistemu inkluzivnog obrazovanja Također, projekat omogućava da se povežu i učvrste međusobne veze između svih ključnih aktera procesa socijalne inkluzije kako bi se unaprijedio položaj djece i mladih sa invaliditetom na području Kantona Sarajevo.\nProjektni partner na implementaciji projekta je Osnovna škola „Malta“ koja ima savjetodavnu ulogu tokom projektne implementacije. Sve projektne aktivnosti su prvobitno bile podijeljene na osnovu mjesta realizacije, tako da se jedan dio realizovao u Dnevnom centru za djecu i mlade koji se nalazi u vlasništvu Fondacije Muharem Berbić, dok se drugi dio aktivnosti realizovao u prostorijama naših partnera. Međutim, u skladu sa epidemiološkom situacijom, rad je trenutno prilagođen. Trenutno se aktivnosti obavljaju u prostorijama Fondacije, individualno, te online sa učenicima kojima dolazak nije omogućen.\nProjektna realizacija traje od mjeseca novembra 2020. godine i trajat će sve do mjeseca\nP.R./Maja 2021. godine.


U Beogradu otvoren Institut za veštačku inteligenciju - Naši u svetu\nObjavljeno 01/11/19 u 07:30\nIVAN RALIĆ, FOTO TANJUG / ANDRIJA VUKELIC\nU Naučno-tehnološkom parku (NTP) Beograd sinoć je otvoren Institut za veštačku inteligenciju koji će, kako kažu njegovi osnivači, biti mesto gde će mladi predstaviti svoje ideje kompanijama ili dobiti savete koji će ih ohrabriti da pokrenu sopstveni biznis, a kompanijama da lakše dođu do stručnjaka i njihovih inovativnih rešenja.\nInstitut je nevladina i neprofitna organizacija, otvoren je na inicijativu kompanije “Teodesk”, a ideju su podržali NTP, kao i kompanije Gugl i Majkrosoft.\nJedan od osnivača Instituta Ivan Ralić kaže da je misija Instituta da spoji univerzitete, privredu i pojedince koji su zainteresovani za razvoj veštačke inteligencije, kako bi kroz edukacije i projekte širili svest o veštačkoj inteligeniciji i razvijali proizvode koji će koristiti na dobrobit svih.\nRalić objašnjava da je veštačka inteligencija vid tehnologije koja imitira način razmišljanja čoveka, kao i da automatizuje stvari koje do sada računari nisu mogli.\n“Institut je nevladina i neprofitna organizacija, a imamo u planu da se narednih godina sertifikujemo kao pravi institut”, rekao je Ralić.\nDRAGICA NIKOLIĆ, FOTO TANJUG / ANDRIJA VUKELIC / bb\nDragica Nikolić, takođe jedan od osnivača Instituta, navodi da je ideja da se pronađu kompanije kojima je u interesu da razvijaju veštačku inteligenciju, kao i da se studenti pozovu da ponude nova rešenja za postojeće probleme u industriji.\n“Institut će biti mesto susreta za sve one koje veštačka inteligencija zanima, a na kraju će od tih partnerstva korist imati svi”, podvukla je Nikolićeva.\nInstitut za veštačku inteligencijuVeštačka inteligencija\nDrama u Marseju: Upao u bar i počeo da puca, policija blokirala ceo kvart\nSrpska premijerka u Abu Dabiju: Prvi u centralnoj i istočnoj Evropi a 26. u svetu po…\nNajveća promena poslova: Koje profesije nestaju zbog razvoja veštačke inteligencije?\nTrampov bliski prijatelj dao Oksfordu najveću donaciju u istoriji univerziteta\nSvaki četvrti Evropljanin smatra da bi veštačka inteligencija bolje od političara…\nPrimećujete li nešto čudno na ovim portretima? Ni mi, ali niko od ovih ljudi ne…\n24/02/20 u 19:30 0\nŠirenje epidemije koronavirusa izvan Kine pomračilo izglede globalnog rasta, zbog čega investitori rasprodaju…\n24/02/20 u 17:00 0\nNajmanje 15 osoba povređeno je danas kada je automobil uleteo u karnevalsku povorku u gradu Folkmarsenu na zapadu…\nNeobično Svetsko prvenstvo 34. put održano u Mokrinu, registrovano je i u Unesku…\n24/02/20 u 11:30 0\nTradicionalno, birano je najlepše jato, najteži guska i gusan, dok su se u najatraktvinijem delu, beli gladijatori…\n24/02/20 u 08:30 0\nJučerašnji dan će biti upisan u istoriji Srpske pravoslavne crkve u Francuskoj koja ove godine slavi svoj 86.…


Pažin: Crna Gora traži podršku evropskih partnera da otpočne završnu etapu svog strateškog evropskog puta | EUME\nNaslovnica Press info Press Pregovori o pristupanju Pažin: Crna Gora traži podršku evropskih partnera da otpočne završnu etapu svog...\nPotpredsjednik je ocijenio da je 2018. godina presudna za novi zamah u politici proširenja, koji je potreban Crnoj Gori i regionu Jugoistočne Evrope. „Mi u Crnoj Gori smatramo da smo spremni da tokom bugarskog predsjedavanja otvorimo pregovore i u preostala tri poglavlja i tako zaokružimo taj dio procesa. Svakako mnogo zavisi i od dinamike odlučivanja u EU, pa izražavamo nadu da će se taj proces odvijati na obostrano zadovoljstvo. Dodatno, očekujemo da ćemo biti u prilici i da okončamo proces zatvaranja pregovora u nekim od otvorenih poglavlja, kao što su poglavlja 7 i 10,” saopštio je.\nIzrazivši uvjerenje da će Crna Gora svojim reformskim rezultatima zavrijediti dobijanje konkretnih mjerila koje je potrebno ispuniti za zatvaranje pregovora u poglavljima 23 i 24 iz oblasti vladavine prava, zatražio je podršku institucija i država članica EU za ovu značajnu prekretnicu u pregovaračkom procesu Crne Gore. „Mi smo uvjereni da ćemo tokom ove godine imati i konačne rezultate koji potvrđuju ovo očekivanje, ali nam za to treba podrška svih EU institucija i država članica,” naveo je.\nPotpredsjednik Pažin je naglasio da Vlada Crne Gore poštuje princip nezavisnosti medija, slobodnog izražavanja i objektivnog informisanja javnosti, kao i da oštro osuđuje bilo kakav pokušaj ili čin miješanja u uredničku politiku medija, napad na novinare ili imovinu medija. “Više puta do sada sam kazao da je svaki napad na predstavnike medija ili imovinu medija ujedno i napad na demokratiju,” zaključio je.


Prezentacija popisa ubijenih, nestalih i stradalih u Obiliću/Obiliq -\nPrezentacija popisa ubijenih, nestalih i stradalih u Obiliću/Obiliq\nFond za humanitarno pravo Kosovo (FHP Kosovo) organizovao je 18. septembra 2009. godine u Obiliću/Obiliq prezentaciju podataka o ubijenim, stradalim i nestalim sa područja ove opštine u periodu ratnih sukoba 1998. i 1999. godine. Tom prilikom je prisutnima predstavljena i Baza podataka o svim žrtvama sa Kosova iz tog perioda a članovi porodica su imali prilike da u Bazi podataka provere podatke o svojim najbližima.\nPrezentaciji, koja je održana u prostorijama sale opštine Obilić/Obiliq, prisustvovalo je više od 40 članova porodica ubijenih, stradalih i nestalih sa teritorije te opštine.\nDužnosnici opštine Obilić/Obiliq u potpunosti su podržali inicijativu FHP-a. Potpredsednik opštine, Hajriz Bekteshi, u svom uvodnom govoru zahvalio se organizatorima prezentacije, kao i porodicama na njihovom učešću, i naveo da nikada nije suviše kasno da se saučestvuje sa žrtvama i njihovim porodicama. Prezentaciji je prisustvovao i jedan novinar iz lokalnih medija, kao i jedan predstavnik KFOR-a.\nNa kraju prezentacije, svi prisutni su proverili podatke o njihovim stradalim srodnicima koje poseduje FHP u svojoj bazi podataka. Jedan broj članova porodica žrtava uručio je osoblju FHP i fotografije i kopije ličnih dokumenata njihovih najbližih, koji se nalaze na spisku nastradalih.\nNa sledećem linku možete preuzeti kompletnu prezentaciju popisa ubijenih, nestalih i nastradalih u Obiliću/Obiliq.


Evro danas iznosi 118,37 dinara\n► Evro danas iznosi 118,37 dinara\nDinar danas prema evru ima priblizno istu vrednost kao juče i zvanični srednji kurs je 118,3781 dinar za jedan evro, objavila je Narodna banka Srbije (NBS).\nEvro je juče koštao 118,3881 dinara.\nU odnosu na evro, dinar je 0,2 odsto jači nego pre godinu dana, za 0,2 odsto jači nego pre mesec dana a za 0,1 odsto jači nego na početku ove godine.\nDinar je danas neznatno promenio vrednost u odnosu na evro i zvanični srednji kurs je 118,0115 dinara za jedan evro, objavila je Narodna banka Srbije (NBS).\nBeograd, 25.03.2019 – Povodom 54. Međunarodnog salona automobila koji se održava u Beogradu, Crédit Agricole Srbija pripemila je specijalnu ponudu auto kredita indeksiranih u evrima sa nominalnom kamatnom stopom od 2,99% godišnje.\nPKS instant PAY - nova usluga PKS


NE SMANJUJTE NASE PENZIJE - Peticije24.com\nPo članu 56. presude Evropskog suda za ljudska prava po predstavci broj 31925/08 - Grudić protiv Srbije pravo na penziju je stečeno pravo i zakonski se ne moze opozvati ili obustaviti (tacka 56) izuzev u slučajevima predviđenim Zakonom o penzijskom i invalidskom osiguranju (član 110 Zakona o penzijskom i invalidskom osiguranju: "Prava iz penzijskog i invalidskog osiguranja prestaju kada, u toku njihovog korišćenja, prestanu da postoje uslovi za sticanje i ostvarivanje tih prava").\nEvropski sud za ljudska prava u tacki 77. presude po po predstavci broj 31925/08 smatra da postojeća stečena prava na penziju predstavljaju imovinu a mešanje u mirno uživanje njihove imovine nije dopušteno. Po članu 58. stav 1. Ustava Republike Srbije zajemčeno je mirno uživanje svojine i drugih imovinskih prava stečenih na osnovu zakona. Stoga smatramo da niko nema prava da naše stečene penzije umanjuje i zahtevamo da se naše penzije NE SMANJUJU.\nPresuda Evropskog suda za ljudska prava po predstavci broj 31925/08 - Grudić protiv Srbije je objavljena u "Službenom glasniku RS", br. 43/12, a može se u celosti pronaći i na sajtu Vrhovnog Kasacionog suda Republike Srbije:\nBranka Pavlović Kontaktirajte autora peticije\nPotpisivanjem, ovlašćujem Branka Pavlović da preda moj potpis onima koji imaju moć odlučivanja po ovom pitanju.


Niška televizija » 11 godina od zločina u Goraždevcu\nObjavljeno 13.08.2014. 10:22\nDanas se navršava 11 godina od ubistva dvoje i ranjavanja četvoro srpske dece u Goraždevcu, na Kosovu i Metohiji, a za taj zločin niko još nije odgovarao.\nIvan Jovović i Pantelija Dakić ubijeni su iz automatskog oružja pre 11 godina dok su se kupali u reci Bistrici, a njihovi drugovi Bogdan Bukumirić (14), Marko Bogićević (12), Dragana Srbljak (13) i Đorde Ugrenović (20) su tada teško ranjeni.\nI pored nagrade od milion evra i obećanja predstavnika UNMIK-a da će, kako su rekli, prevrnuti svaki kamen da nađe ubice, za zločin nad nedužnom decom do danas niko nije odgovarao.\nIz Euleksa poručuju da iako su zatvorili slučaj zbog nedostatka dokaza, postoji mogućnost da istragu obnove ako bude novih saznanja i apeluju na građane da im dostave bilo koju informaciju koju imaju o tragičnom slučaju iz 2003. godine.\nUNMIK je posle napada saopštio da je nepoznat broj ljudi iz žbunja otvorio vatru iz „kalašnjikova“ na pedesetak dece i mladih Srba iz Goraždevca. Kosovska policija je u istrazi saslušala 75 svedoka, a pretresla je i 100 kuća, bez konkretnih rezultata.


Već od 1. jula građani država zapadnog Balkana moći će u romingu međusobno da telefoniraju po cenama nižim za gotovo 30 odsto. Ovo je tek početak primene regionalnog sporazuma o romingu, koji je potpisan još u aprilu. Cene će u ovoj prvoj fazi biti smanjenje 27 odsto, dok se od 1. jula 2021. godine očekuje potpuno ukidanje rominga za zapadni Balkan.\nSporazumom su definisane maksimalne cene poziva, poruka i prenosa podataka. Tako minut razgovora neće moći da košta više od 22,4 dinara, poruka najviše sedam dinara, dok će maksimalna cena za prenos podataka iznositi 21,4 dinara po megabajtu. Cena rominga sa Albanijom, na primer, biće niža čak 85 odsto, budući da ta zemlja do sada nije bila deo sporazuma koji su 2014. godine potpisale Srbija, Crna Gora, Severna Makedonija i BiH.\nOperateri mobilne telefonije juče za „Politiku” nisu mogli da navedu tačne cene, kao ni to do li će biti niže od maksimalnih koje predviđa sporazum. Međutim, potvrdili su da je u toku izrada cenovnika i da će građani pre početka primene ovog sporazuma biti obavešteni o tome koliko će ih ubuduće koštati ove usluge.\nProf. dr Irini Reljin, pomoćnica ministra za elektronske komunikacije pri Ministarstvu trgovine, kaže da sporazum predviđa značajno smanjenje cena rominga, kao i da će to sigurno obradovati naše građane, jer će doneti značajne uštede.\n– Predstavnici ekonomija iz našeg regiona, potpisali su u Sofiji prošle godine Izjavu podrške Digitalnoj agendi za zapadni Balkan, čime je postignuta saglasnost da se podrže i olakšaju procesi snižavanja troškova rominga za potpunu pokrivenost potrošača u regionu. Ideja je potekla iz EU, u kojoj već dve godine važe iste cene poziva, poruka i prenosa podataka u romingu, i kod kuće u matičnoj mreži – kaže Reljinova za „Politiku”.\nInače, prema podacima resornog ministarstva, u Srbiji se od ukupnog roming saobraćaja, 70 odsto odnosi na zapadni Balkan. Srbija, Bosna i Hercegovina, Crna Gora i Severna Makedonija su još od 2014. godine postepeno snižavale cene roming usluga i to je između ove četiri zemlje regulisano posebnim sporazumom.\nNa pitanje da li tako nešto možemo očekivati prof. Irina Reljin kaže da se prilikom pristupanja Evropskoj uniji, pristupa i takozvanom Digitalnom jedinstvenom tržištu EU. Na taj način počinje da se primenjuju propisi EU koji se odnose na cene rominga, kao i sprovođenja utvrđene roming politike unutar EU.\n– Očekuje se da će određeni koraci u cilju smanjenja cena rominga između EU i zapadnog Balkana biti preduzeti i pre pristupanja EU, a posebno posle uspešne implementacije Sporazuma o snižavanju cena rominga u regionu – dodaje pomoćnica ministra za elektronske komunikacije.


Na koji način da procenite znanje svog deteta - Helen Doron Srbija\nOptimalan program za učenje engleskog jezika za bebe i malu decu obavezno uključuje roditelja. U idealnom okruženju, dete zajedno sa roditeljem, pohađa nastavu i tako roditelji mogu da uvide napredak svog deteta. Ali ovaj scenario, na žalost nije uobičajen. Na koji način roditelji mogu da procene nivo znanja svog deteta ukoliko ne pohađaju časove zajedno sa svojim detom? Roditelji imaju običaj da pitaju:,,Kako se na engleskom kaže -patka“, na primer. Malo dete nije u stanju da to prevede.


Marko Marinović: Pojačanja se uveliko traže, ali...\nIzvor: MozzartSport.com, 21.Jul.2020, 17:47\nTrener Borca veruje da njegov tim može da se pokaže u najboljem svetlu među ABA elitom\nU istorijskoj sezoni, u kojoj je Borac posle duge borbe uspeo da izbori plasman u elitno ex-YU takmičenje, klub iz grada na Moravi uskoro kreće sa pripremama za predstojeću takmičarsku godinu.\nČovek koji je u svojoj debitantskoj sezoni u ulozi trenera uveo Borac među najbolje ekipe na Balkanu jeste Marko Marinović, dugogodišnji uspešni košarkaš, a od lane >> Pročitaj celu vest na sajtu MozzartSport.com << i strateg ekipe gde je započeo svoju bogatu karijeru. Na početku sezone preuzeo je kormilo tima, iako u tom momentu nije imao trenersko iskustvo. Bez obzira na to, sa čačanskom crveno-belom ekipom do sada je učinio zaista velike stvari. Uz pomoć svog stručnog štaba uspeo je da uvede Borac u jadransku elitu nakon više od 30 godina. Takođe, ne treba zaboraviti ni KLS takmičenje, koje su Čačani treću godinu uzastopno završili na liderskoj poziciji.\n"Želeli smo da sa pripremama krenemo 20. jula, ali zbog situacije koja vlada sve smo pomerli za sedam dana, tako da počinjemo u ponedeljak 27. jula. To je datum kada KK Borac započinje pripreme za istorijsku sezonu u ABA ligi. Naravno, ako se ne dese stvari na koje mi ne možemo da utičemo", kaže Marinović.\n"Prvih sedam dana radićemo van hale, a nakon toga, ako mere države to budu dozvoljavale, polako ćemo krenuti da se spremamo u dvorani kraj Morave. Doduše, kako je nama, tako je i ostalima, pa ne možemo da se žalimo. Istina, pripreme krećemo malo ranije nego lane, jer smo sezonu rano završili, još u martu, a želimo da se igrači dobro pripreme za izazove koji nas očekuju".\n"Za sada imamo osam igrača koji su tu bili i prošle sezone, a još uvek čekamo Miletića. To je devet seniora. Takođe, od prošlogodišnjih juniora ostali su Bumbić i Karapandžić, a priključićemo oba Ćurčića. Sa tih 13 igrača ćemo krenuti pripremni deo".\n"Brajs Džons je danas stigao u Čačak, i to je jako dobra vest za nas. Sa aerodroma je otišao pravo u stan, a doktori su došli da mu uzmu krv i urade test na koronu. Ostaje onda da sačekamo rezultate. Ukoliko sve bude u redu, a ja se nadam da hoće, onda bi i on mogao da se priključi ekipi u ponedeljak na početku priprema".\n"Naravno, već neko vreme razmišljamo o pojačanjima. Doduše, svi dobro znaju kakva je situacija u celom svetu. Kada budemo bili u mogućnosti i kada se bude pojavilo neko adekvatno pojačanje, mi ćemo reagovati. Meni je mnogo drago što smo ostavili gotovo celu prošlogodišnju seniorsku ekipu. Fale samo Popovići, Krsmanović i Alikadić. Smatram da su igrači zaslužili da ostanu u Borcu i da će se i naredne sezone dobro pokazati", zastao je Marinović, a zatim nastavio:\n"Nismo u situaciji da dovodimo igrače koji su gotov proizvod. I pre sam naglašavao da smo vrlo uspešno radili sa ,,odbačenim“ igračima, sa kojima smo došli do situacije da budemo dominantni u oba takmičenja, ABA 2 i KLS. Naravno, sve to je urađeno uz pomoć ljudi iz grada, navijača i uprave".\n"Podrazumeva se da pratimo jer je to, između ostalog, naš posao. Naravno, kao i svi, i mi vagamo i gledamo koje su najbolje opcije po nas. Verujem da to čine i ostali".\n"U narednoj takmičarskoj sezoni odigraćemo 26 utakmica, što je daleko manje nego prošle godine. Donekle, to će nam olakšati posao. Ne treba da podsećam koliko nam je bilo naporno, jer često nismo imali dovoljno vremena da se odmorimo i skautiramo protivnika. Doduše, ta situacija će biti nešto novo za nas, jer smo u protekle tri godine igrali istovremeno dve lige".\n"Naravno, one su sastavni deo u ovom delu, ali otom-potom. Moramo da vidimo kakva će biti zdravstvena situacija. Takođe, upitno je kada će krenuti sezona, da li 19. septembra kako je bilo planirano, ili kasnije. Svi željno očekujemo skupštinu lige, kada će se, nadam se, odlučiti šta i kako. Ovako samo znamo sa kojim protivnicima ćemo u kom kolu igrati".\n"Moram priznati da je raspored mnogo težak. Svi u klubu smo svesni toga da nam posao neće biti ni malo lak. Ali jedno je sigurno – nećemo se predati bez obzira ko nam bude protivnik. Daćemo sve od sebe da se košarkaškoj javnosti u regionu predstavimo u što boljem svetlu".\n"Sigurno da će nam, ako se to zaista desi, posao biti veoma otežan. Međutim, kako nama, tako će biti i ostalima. To su stvari na koje ne možemo da utičemo. Iskreno se nadam da se neće desiti nešto još gore u odnosu na sadašnjost, i da će se pandemija polako smirivati, pa da krenemo sa prvenstvom onako kako treba i dolikuje. Moram reći da mi košarka mnogo nedostaje, a verujem i svim zaljubljenicima u ovaj sport. Jedva čekam da krene sezona", završio je Marko Marinović.


——— U urinu mi je laboratorijskom analizom utvrđeno prisustvo bakterije Klebsiella pneumoniae u veoma visokim vrednostima, pa sam hteo da se sa Vama posavetujem koji mi od čajeva preporučujete za borbu protiv ove bakterije . – Institut "Dr Josif Pančić"\nFAQsPočetna » ——— U urinu mi je laboratorijskom analizom utvrđeno prisustvo bakterije Klebsiella pneumoniae u veoma visokim vrednostima, pa sam hteo da se sa Vama posavetujem koji mi od čajeva preporučujete za borbu protiv ove bakterije .\n——— U urinu mi je laboratorijskom analizom utvrđeno prisustvo bakterije Klebsiella pneumoniae u veoma visokim vrednostima, pa sam hteo da se sa Vama posavetujem koji mi od čajeva preporučujete za borbu protiv ove bakterije .\nPoštovani,trebalo bi da uzimate naš čaj protiv bakterija u mokraći za odrasle.\n← ——— U urinu mi je laboratorijskom analizom utvrđeno prisustvo bakterije Klebsiella pneumoniae u veoma visokim vrednostima, pa sam hteo da se sa Vama posavetujem koji mi od čajeva preporučujete za borbu protiv ove bakterije .\nprevious post: ——— Sin mi se nalazi trenutno na psihijatrijskom lijecenju, imao je vise puta psihozu, zadnjjih godinu dana dijagnoza je bipolarno manodepresivni poremecaj, uzimao je kanabis i „lake droge“, u bolnici mu daju litijum tablete, od toga mu je bolje, ali on puno zaboravlja, dobio je na ledjima i rukama jako puno pristeva, ima male promjene na jetri. Cula sam da postoje kapsule od kantarijonovog ulja i da se postepeno moze preci sa kemijskih tableta na te prirodne i da mogu pomoci.? Da li vi imate te kapsule … ili sta mi preporucujete? Hvala\nnext post: ——— Postovani, molim da mi preporucite caj za poboljsanje funkcije stitne zlezde – hipotireoza i hašimoto, uočena je mala cista ili čvorić na UZ pregledu.


Hamilton: ''Ja se ne predajem!'', Rozberg: ''Užasan osećaj!'' - Sportske.net\nHamilton: ''Ja se ne predajem!'', Rozberg: ''Užasan osećaj!''\nPosle pobede u Monci i uvećane prednosti u generalnom plasmanu Formule 1, vozač Mercedesa Luis Hamilton rekao je da je danas bio spreman za neočekivano i da se neće predati u borbi za šampionsku titulu.\nHamilton je pobedio u Monci ispred klupskog kolege i rivala u borbi za šampionsku titulu Nika Rozberga. Svetski šampion iz 2008. godine je tokom trke iskoristio dve greške Rozberga, koji je u dva navrata prošao pravo kroz krivinu.\n"Morate biti spremni za neočekivano. Zahvalan sam što sam danas bio takav, a nisam se ni sudario sa drugim bolidom u prvoj krivini... Uspeo sam da sačuvam hladnu glavu. Vreme će pokazati da li će ovaj rezultat uticati na titulu, ali pozitivno je, pogotovo kada imate problem kao što sam ga ja imao. Neću se predati bez borbe", rekao je Hamilton posle trke, preneo je Bi-Bi-Si.\nU prvom delu trke Hamiltona je glavni inženjer savetovao da ne pokušava da pretekne Rozberga već da sačuva gume za završnicu, ali je Britanac to odbio.\n"Želeo sam da pritisnem protivnika, pogotovo dok su gume bile dobre. Imam sjajnog inženjera i želeo sam njegov savet, ali znao sam da imam brzinu i želeo sam da je iskoristim", dodao je Hamilton, koji je u Monci ostvario 28. pobedu u karijeri i tako pretekao legendarnog Džekija Stjuarta na sedmom mestu večne liste.\nNiko Rozberg je rekao da je Hamilton zaslužio pobedu, ali da je u borbi za titulu važno biti konstantan.\n"Šteta što danas nisam uspeo. Užasan je osećaj izgubiti na ovakav način, ali Luis je bio brži tokom cele trke. Došao je kao raketa, morao sam da 'pritisnem' i pogrešio sam. Bilo je zaista teško, a možda bi uz njegov tempo svakako pobedio, vozio je veoma dobro i zaslužio je pobedu", rekao je Rozberg.\nŠest trka pre kraja Rozberg ima 238 bodova, a Hamilton 216.\n"Nije katastrofa, danas sam dobio samo sedam bodova manje od njega. Posle komplikacija, prva dva mesta su dobra za ekipu i to je pozitivna stvar. Ima još mnogo do kraja, konstantnost će biti jedna od najvažnijih stvari. U svaku trku ću ulaziti sa namerom da pobedim, veliki sam optimista za predstojeću trku u Singapuru", rekao je Rozberg.\nTreće mesto u Monci zauzeo je vozač Vilijamsa Felipe Masa i to je njegov prvi plasman na podijum još od 2013. godine i trke u španiji, a ukupno 37. u karijeri.\n"Srećan sam zbog prvog podijuma u sezoni, u nekim trkama nisam imao sreće, ali nadam se da će sreća biti na mojoj strani do kraja sezone", rekao je Masa.\nDirektor Mercedesa Toto Volf zadovoljan je osvajanjem prva dva mesta u Monci.\n"Niko je bio pod izrazitim pritiskom, a Luis je zaslužio da pobedi. Njegova brzina i tempo su bili sjajni i zbog toga je pobedio. Ovo je za nas savršen rezultat, bilo je veoma uzbudljivo, nije bilo kontakta ali je bilo dobrog trkanja", rekao je Volf.\nNaredna trka u šampionatu Formule 1 vozi se 21. septembra za Veliku nagradu Singapura.


Još jedan brod krenuo ka Gazi – Nadlanu.com\nJoš jedan brod krenuo ka Gazi\nJERUSALIM, 1. juna 2010. (Beta-AP) - Strani aktivisti koji podržavaju palestince u utorak su saopštili da su poslali još jedan brod da pokuša da probije izraelsku blokadu Gaze.\nU napadu izraelske mornarice na flotu koja je prevozila humanitarnu pomoć do pojasa Gaze u ponedeljak je poginulo 19 ljudi, što je širom sveta izazvalo oštre osude Izraela. Predstavnica Pokreta za oslobođenje Gaze Greta Berlin rekla je da je još jedan teretni brod isplovio iz Italije ka Gazi, a očekuje se da će mu se pridružiti drugi brod sa oko 60 putnika.\n"Naš inicijativa neće stati. Mislimo da će se Izrael konačno prizvati zdravom razumu. Moraće da prekinu blokadu Gaze, a jedan od načina da se to postigne je da nastavimo da šaljemo brodove", rekla je Greta Berlin u sedištu organizacije na Kipru.\nU više muslimanskih zemalja u ponedeljak su izbili protesti posle napada izraelske mornarice na flotu koja je prevozila humanitarnu pomoć za pojas Gaze. U Izraelu se rasplamsala debata o tome da li je vojna operacija pogrešno vođena.\nPORODIČNA VEČERA: Anabela i Andrej Atijas ponovo zajedno…


Prijedor24 - Više od informacije! Isplaćeno 125,1 milion klirinškog duga: Ruskim dolarima bh. institucije praviće zgrade\nHome / Vijesti / BiH / Isplaćeno 125,1 milion klirinškog duga: Ruskim dolarima bh. institucije praviće zgrade\nIsplaćeno 125,1 milion klirinškog duga: Ruskim dolarima bh. institucije praviće zgrade\nAutor: Redakcija Objavljeno: 8. August 2017.\nRuska Federacija isplatila je BiH 125,1 milion dolara na osnovu klirinškog duga, upravo kako je iz Ambasade Rusije “Nezavisnim” ekskluzivno potvrđeno 27. jula. Petar Ivancov, ambasador Ruske Federacije, rekao nam je da je ovim činom konačno stavljena tačka na dugovanje bivšeg Sovjetskog Saveza prema Jugoslaviji, za koje je rekao da dugi niz godina nije bilo riješeno. “Ministarstvo finansija Ruske Federacije je transferisalo sredstva Vnešekonombanku i dalo instrukciju da se novac proslijedi na poseban račun u Centralnoj banci BiH”, rekao je Ivancov.\nOn je podsjetio da je razmjena nota između ministarstava spoljnih poslova Rusije i BiH uslijedila 20. jula, čime je počeo da teče rok od 45 dana za isplatu novca. “Prema sporazumu, Centralna banka BiH nakon što primi sredstva ima rok od pet dana da proslijedi novac nadležnim institucijama. Cijeli postupak sproveden je u skladu sa važećim procedurama u BiH i Rusiji”, naglasio je Ivancov. Vjekoslav Bevanda, ministar finansija i trezora BiH, zahvalio je kolegama u Ministarstvu finansija Rusije i Ambasadi Rusije u Sarajevu i Centralnoj banci BiH na saradnji u sprovođenju procedure. “Izražavam zadovoljstvo što je BiH jedina zemlja bivše SFRJ kojoj je klirinški dug isplaćen u novcu, a ne u robi, i što ni politički uticaji nisu mogli spriječiti potpisivanje sporazuma i isplatu 125 milijuna dolara ruskog duga”, rekao je on i dodao da će u sve tehničke aktivnosti u procesu uplate i prenosa sredstava biti uključena entitetska ministarstva finansija i Vlada Brčko distrikta.\nPodsjećanja radi, od ukupne sume FBiH pripada 72,5 miliona dolara, RS 36 miliona dolara, institucijama BiH 12,5 miliona dolara, te Brčko distriktu 3,7 miliona dolara. Institucije BiH sredstva od klirinškog duga utrošiće u kupovinu ili izgradnju objekata za smještaj institucija BiH. Prema budžetu za narednu godinu, objekte će kupovati ili graditi u Sarajevu, Istočnom Sarajevu i Mostaru, a u skladu s odlukama o višegodišnjim kapitalnim projektima koje odobri Savjet ministara BiH. U Brčko distriktu i Vladi FBiH sredstva iz klirinškog duga će ukalkulisati u budžet, dok je Željka Cvijanović, predsjednica Vlade RS, ranije izjavila da bi dio novca trebalo da ode za isplatu podsticaja u poljoprivredi.\nPodsjećanja radi, ona je uoči protesta poljoprivrednika u februaru izjavila da joj je žao što su se poljoprivrednici odlučili na proteste, uz napomenu da će oni biti prioritet u isplati klirinškog duga. Cvijanovićeva je juče nakon sjednice Vlade RS potvrdila da će poljoprivrednici dobiti pet miliona maraka iz sredstava od klirinškog duga za kapitalna ulaganja, prije svega za sisteme za navodnjavanje. Osim poljoprivrednika, za klirinški dug bi se mogli pitati i penzioneri u RS. Naime, Rade Rakulj, predsjednik Udruženja penzionera RS, smatra da bi penzije trebalo povećati ne za tri odsto, koliko predlaže Vlada, već za pet odsto, te da se razlika može namiriti iz sredstava klirinškog duga.\nFBiH 72,5 miliona\nRS 36 miliona\nBiH 12,5 miliona\nBrčko 3,7 miliona


Visoki predstavnik pozdravlja usvajanje državnog Zakona o visokom obrazovanju - Klix.ba\nVisoki predstavnik pozdravlja usvajanje državnog Zakona o visokom obrazovanju\n14.6.2007. u 12:41\nVisoki predstavnik i specijalni predstavnik Evropske unije Christian Schwarz-Schilling pozdravio je jučerašnje usvajanje Zakona o visokom obrazovanju i Zakona o Agenciji za predškolsko i srednje obrazovanje u Predstavničkom domu parlamenta BiH.\n“Ovo su sjajne vijesti za učenike i studente, jer će paket ovih zakona pomoći da se podigne kvalitet obrazovanja širom BiH”, prenijela je Schwarz-Schillingove riječi glasnogovornica banjalučkog Ureda OHR-a Liljana Radetić.\nVisoki predstavnik i specijalni predstavnik EU je apelovao na zakonodavce da ove zakone usvoje u svom govoru u parlamentu samo nekoliko sati prije nego što su zaista i bili usvojeni.\n“Zakon o visokom obrazovanju poboljšat će mobilnost studenata i profesora i priznavanje diploma visokog obrazovanja unutar područja evropskog visokog obrazovanja, a također će povećati mogućnosti zapošljavanja diplomanata iz ove zemlje u Evropskoj uniji”, dodao je Schwarz-Schilling.\nRadetić je kazala da on sada očekuje od Doma naroda da hitno usvoji paket o obrazovnoj reformi i na taj način demonstrira isti stepen ozbiljnosti kakav su pokazale njihove kolege iz Predstavničkog doma.\nGranična policija Dobrijin pronašla stabljiku kanabisa, oružje i municiju\n14.06.2007. u 12:31


Srbijavode - Danas se obeležava Međunarodni dan reke Dunav\nPortret JVP Srbijavode\nVoda bez granica\nDanas se obeležava Međunarodni dan reke Dunav\nMeđunarodni dan Dunava se obeležava u 14 zemalja potpisnica Međunarodne konvencije o saradnji na zaštiti održivom korišćenju reka. Konvencija je osnov za saradnju država radi zaštite najveće evropske reke na čijem slivu živi više od 80 miliona ljudi.\nDan Dunava predstavlja integralni deo saradnje podunavskih zemalja i proslavlja se u svih četrnaest zemalja, potpisnica Konvencije o saradnji na zaštiti i održivom korišćenju reke Dunav, sa idejom da se podigne svest o značaju očuvanja reke, ali i kao apel na racionalnu upotrebu vodnih resursa.\nInicijator obeležavanja Dana Dunava u zemljama širom Evrope je Muđunarodna komisija za zaštitu reke Dunav (International Commission for the Protection od the Danube River- ICPDR). Misija ove komisije, čiji su aktivni članove ispred delegacije Republike Srbije JVP ”Srbijavode”, je da promoviše i koordinira održivo i integralno upravljanje vodama, uključujući i zaštitu, poboljšanje i racionalnu upotrebu voda u cilju dobrobiti zemalja dunavskog sliva i njihovih stanovnika.\nPravni status i osnivanje\nOpšta i druga akta\nMape vodnih područja\nEU regulativa u oblasti voda\nDogađaji od međunarodnog značaja\nUređenje vodotoka i zaštita od štetnog dejstva voda\nUređenje i korišćenje voda\nZakoni i propisi koje JVP „Srbijavode“ primenjuje u obavljanju delatnosti\nIzdata vodna akta\nIzdavanje vodnih akata\nŠta je VIS\nPravci razvoja VIS-a\nPrimena GIS tehnologije\nVeb GIS portal\nOglasi o javnim nabavkama i konkursne dokumentacije\nArhiva oglasa javnih nabavki i konkursne dokumentacije\nIzveštaji o sprovođenju javnih nabavki\nHitni sanacioni radovi\nArhiva projekata i aktivnosti\nArhiva odbrane od poplava - 2016. godina i ranije\nArhiva odbrane od poplava za 2017. godinu\nUputstvo za podnošenje zahteva i rokovi važnosti dokumenata\nVodni uslovi i akta\nOglas o davanju u zakup vodnog zemljišta\nBulevar umetnosti 2a,\ne-mail: office@srbijavode.rs VPC "Sava-Dunav"\ne-mail: vpcsavadunav@srbijavode.rs VPC "Morava"\n© 2013 JVP Srbijavode, sva prava vlasnika materijala zadržana


Centar za razvoj neprofitnog sektora » Zavetnici ispred Kuće ljudskih prava targetiraju neistomišljenike\nDanas (2. februara 2018.godine) oko 10:30h Zavetnici su se okupili ispred Kuće ljudskih prava u Beogradu da protestuju protiv nevladinih organizacija. Iako je bila pozvana, policija se nije pojavila na licu mesta. Zavetnici su postavili i video snimak na socijalne mreže.\nTargetiranje neistomišljenika se nastavlja u atmosferi nekažjivosti koju je stvorila Vlada.\nPozivamo nadležne institucije da hitno reaguju na targetiranje onih koji drugačije misle i stanu u odbranu slobode izražavanja kao osnovnog ljudskog prava.


Zamisli Evropu 2050.!\n„Mladi moraju biti konsultovani u vezi sa svakom odlukom o budućnosti, jer je to njihova budućnost. Veoma je zanimljivo i korisno slušati o različitim vizijama Evrope u budućnosti i pomoći razmjenu ideja, posebno tokom proslave Dana Evrope,“ rekao je Nicolas Bizel, šef sekcije Operacija za pravosuđe i unutrašnje poslove i reformu javne uprave Delegacije Evropske unije u BiH, tokom bosanskohercegovačkog finala takmičenja Zamisli Evropu 2050.\nZa svoju viziju Evrope 2050. u kojoj su brojni društveni problemi rješeni, uključujući zapošljavanje, obrazovanje, klimatske promjene, vladavina prava, tehnologiju i nauku, pobjednikom online takmičenja proglašen je Muhamed Ganibegović, dvadesetšestogodišnji student prava iz Zenice.\nKako bi podržali njegove buduće aktivnosti i viziju budućnosti, Muhamedu je uručen poklon vaučer tokom današnjeg dogadjaja. „Hvala vam velika na podršci i na prilici da predstavim svoju ideju. Ovo je odlična prilika za mlade da predstave svoje ideje i nadam se da vam se svidjela moja vizija Evrope 2050. godine,“ rekao je Muhamed.\n„Takmičenje Zamisli Evropu je podržano kroz naš najveći program za studentsku razmjenu i mlade – Erasmus+. I ja sam tokom studiranja bio učesnik Erasmus+ programa. Bilo je to divno iskustvo, moje najbolje studentske godine. Dobijete priliku da otkrijete nove kulture, nove tradicije i da zaista dosta toga naučite,“ rekao je Bizel studentima i pozvao ih da iskoriste priliku kroz Erasmus.\nZamisli Evropu je takmičenje u idejama kojom se pozivaju građani svih uzrasta da predstave svoje viđenje Evrope 2050. godine kroz kratke video izjave. Dvadeset finalista, koji dolaze širom Evrope, u svojim video uradcima nude rješenja za probleme evropske i globalne zajednice, doprinoseći budućem razvoju Evropske unije. Tokom javnog glasanja, koje je održano u Info centru Evropske unije, učesnici su pogledali ideje svih dvadeset finalista i razgovarali o iskustvima i mogućnostima za studente kroz Erasmus+ i druge programe studentskih razmjena, budućnosti procesa evropskih integracija kao i utjecaju nauke i tehnologije na svakodnevni život građana.\nMigranti današnjice – izložba fotografija „Ljudi“\nIT – Šta ja imam od toga?\nPutovanje kao najbolji način upoznavanja Evrope i novih kultura


Voda i magnezij – najbolji saveznici za više energije – Aura\nKao i u mnogim drugim kulturama i kod nas je konzumacija alkohola uobičajena pojava društvenih okupljanja. I dok uživamo u svim čarima koje donosi svečana atmosfera, htjeli to da priznamo ili ne, veselje i druženja često rezultiraju sa manje sna, pa onda i malo više umora, spojenog sa mamurlukom, osjećajem težine od previše šećera i masne hrane, a na kraju i više stresa za organizam. A u svim tim trenucima voda i magnezij su idealni saveznici za manje umora i više energije!\nU normalnim okolnostima, pod kojim smatramo umjerenu fizičku aktivnost na umjerenoj temperaturi, dnevno je potrebno popiti 6-8 čaša vode, koja omogućava normalno odvijanje fizičkih i kognitivnih funkcija. Ukoliko smo u toploj prostoriji i uz to, na primjer, cijelu noć igramo, potrebe za vodom mogu višestruko da se povećaju, prenosi Ljepota i zdravlje.\nU toku je period kada jedemo kaloričnija i začinjenija jela, što takođe zahtijeva dobru hidrataciju, kako bi metabolički proces bio efikasniji, odnosno eliminacija toksina lakša.Odgovarajuća hidratacija će dati organizmu osnovu za normalan rad, a doprinosom magnezijuma ćemo dobiti idealnu kombinaciju za normalno stvaranje energije pa tako i manje umora i iscrpljenost.\nZar to nije dovoljan razlog da voda sa magnezijumom bude i vaš odabir u periodu slavlja?


Potpredsednik Vlade Republike Srbije i ministar unutrašnjih poslova dr Nebojša Stefanović uručio je danas rešenja za prijem u radni odnos polaznicima prve klase osnovne obuke za pripadnike vatrogasno-spasilačkih jedinica i najavio da će 14. maja u Obrenovcu biti postavljeno obeležje u čast svih vatrogasaca i ljudi, koji su spasavali živote u poplavama 2014. godine.\nMinistar je poželeo dobrodošlicu u Ministarstvo unutrašnjih poslova novim vatrogascima.\n„Vi ste prva generacija koja je izabrana na konkursu i koja je završila obuku za vatrogasce-spasioce. Rizik i težina posla obeležje su vatrogasno – spasilačkog poziva, mi se zato trudimo da vi budete što bolje opremljeni i obučeni, kako nijedan vatrogasac-spasilac ne bi bio povređen. Obuka je izuzetno važan segment, jer ćete se često naći prvi na licu mesta, bilo da je reč o požaru, saobraćajnim nezgodama ili poplavama, vi ćete često biti ti koji su prvi stigli do ljudi“ rekao je Stefanović.\nOn je poručio novim vatrogascima da je tada veoma važno i da pomognu, ali i da pruže reči podrške uplašenim ljudima.\n„Ja nekada u šali kažem da su vatrogasci jedini iz našeg Ministarstva, kojima se ljudi zaista obraduju. Vatrogasci uživaju veliko poverenje među građanima i to poverenje i ugled, koji ova služba ima, stečeni su mukotrpnim dugogodišnjim radom. Brojni su vatrogasci koji su žrtvovali svoje živote spasavajući druge ljude i mi ćemo se uvek sećati njihove žrtve. Zato smo odlučili da repariramo jedno staro vatrogasno vozilo i da ga 14. maja, na dan godišnjica majskih poplava 2014. godine, u Obrenovcu postavimo u znak zahvalnosti svim vatrogascima-spasiocima i svim ljudima koji su učestvovali u spašavanju života“, naveo je Stefanović.\nOsnovna obuka vatrogasaca-spasilaca, koji su se prijavili na konkurs koji je Ministarstvo unutrašnjih poslova raspisalo prošle godine i koji su prošli selekciju, kao i sam prijem na osnovu raspisanog konkursa realizuje se po prvi put u istoriji, od objedinjavanja svih teritorijalnih vatrogasnih jedinica u sastavu MUP-a 1992. godine.


Montgomeri: Nisam siguran da bi Tramp mogao... | Skandalozno\nVilijam Montgomeri: Nisam siguran da bi Tramp mogao da nađe Balkan na karti\n– Mislim da, nažalost, EU nije dovoljno pritisla (Albance) da to urade, a istovremeno vrše pritisak na Beograd da učini sve više i više. Tužna stvarnost je što je Poglavlje 35 u pregovorima sa EU bilo prvo poglavlje, koje je otvoreno i biće poslednje zatvoreno – rekao je Montgomeri.\n– Možda je ovo nediplomatski, ali bih vašem predsedniku savetovao da se zahvali i kaže da nameravate da radite ono što je vaš deo, ali sve dok Priština ne sprovede ovaj važan deo sporazuma koji je potpisan pre nekoliko godina, vi nećete više ništa da radite. “Nemojte sa nama ni razgovarati o Kosovu dok sve ostane kako jeste, odnosno sve dok Priština i Kosovo ne sprovedu ovaj važan deo sporazuma”, to bih uradio da sam na mestu vašeg predsednika – rekao je Montgomeri.\n– Kada god se neko drugo pitanje potegne stranke u Prištini će potegnuti neko srpsko pitanje, jer oni nemaju više nikakvu drugu politiku na kome zasnivaju svoj stav i to će se nastaviti. Biće stalana borba da se oni navedu da sprovedu sporazume koje su potpisali, a kamoli nešto drugo u budućnosti – navodi on.\n– Ako pokušamo da prepustimo to rešenje samo EU, to neće biti dobro – dodao je on.\n– Njegova izjava je jednostrana i takve izjave vode samo većoj nestabilnosti u regionu. Nadam se da će međunarodna zajednica snažno reagovati na njegovu izjavu i na provokaciju koju je ona izazvala, pošto su u prošlosti reagovali i na izjave predsednika Republike Srpske Milorada Dodika koje su, prema njihovom mišljenju, bile provokativne – naveo je Montgomeri za RTS.\n– Nisam siguran da bi Tramp mogao da nađe na karti Balkan kada bi mu neko to tražio. Treba nam snažnije vođstvo u Vašingtonu, treba više ljudi da radi za Balkan, jer ovaj region je veoma nestabilan i Srbija doprinosi staiblnosti u regionu, ali za dugoročno rešenje treba nam aktivnije učešće koje trenutno ne vidimo od strane SAD i EU – rekao je bivši američki ambasador.\n– Mislim da je Srbija ostala mirna i tiha u ozbiljnom sukobu između Rusije, SAD i EU. Ovaj sukob se sve više zaoštrava svakim danom i nastaje koleteralna šteta u slučaju Srbije. Nema razloga zašto Srbija ne bi mogla da bude u prijateljskim odnosima sa Rusijom, a da u isto vreme ide ka EU. I Srbija je ipak ovde uhvaćena u velikom sukobu, ali to nije njena greška. Vaša vlada mora da nadje tanku liniju kako to da izbalansira, jer kako se bude taj sukob zaoštravao, tražiće se mesta širom sveta, gde će doći do glavnih sukoba, a Srbija je jedna od tih tačaka, a ništa nije kriva – istakao je Montgomeri.\n(Skandalozno.rs, Izvor: Tanjug, Srna)\nBudite prvi sa komentarom na članku "Vilijam Montgomeri: Nisam siguran da bi Tramp mogao da nađe Balkan na karti"


Naslovna/Privreda/Vlade Srpske i Srbije sarađuju u oblasti digitalne transformacije\nOtvaramo naša vrata Vladi Republike Srpske, i očekujemo razmjenu znanja i iskustva u oblasti elektronske uprave – poručio je Mihailo Jovanović, direktor kancelarije za IT i E-upravu Srbije nakon što je sa Srđanom Rajčevićem, ministrom za naučnotehnološki razvoj, visoko obrazovanje i informaciono društvo Republike Srpske, potpisao Sporazum o saradnji u oblasti digitalne transformacije. Cilj Vlade Srbije je da programom “Srbija digitalizuje” svoja iskustva i znanja podijeli sa zemljama u regionu, ali i šire.\n“Ovaj program je istovremeno i instrument spoljne politike. Zato mi je veoma drago da je praktično prvi potpisnik i pristupnik ovom programu je Republika Srpska, danas, na dan kada obilježavamo Dan Republike Srpske”, izjavio je Mihailo Jovanović, direktor Kancelarije za informacione tehnologije i elektronsku upravu Srbije\nSrbija već ima iskustva sa elektronskom upravom, kroz projekte e-beba, e-katastar i e-upis. Nadam se da će Srpska ove godine napraviti snažan iskorak u razvoju elektronske uprave, u saradnji sa našim prijateljima iz Srbije – optimističan je ministar Rajčević.\n“Ovaj sporazum zapravo obuhvata nekoliko oblasti digitalne transformacije, između ostalog informacionu bezbjednost, saradnju u domenu elektronske uprave, elektronskih servisa itd. Ovaj sporazum zapravo predstavlja sinhronizaciju napora dvije vlade, odnosno dvije države, Republike Srpske i Republike Srbije u oblasti digitalne transformacije”, ističe Srđan Rajčević, ministar za naučno-tehnološki razvoj, visoko obrazovanje i informaciono društvo Republike Srpske.\nPotpisivanju ugovora u Banjaluci su prisustvovali predsjednici dvije vlade, Radovan Višković i Ana Brnabić. Potpisani Sporazum je detaljnije razrađen Memorandum o naučnotehnološkoj saradnji, koji su vlade Srpske i Srbije potpisale prošle godine na zajedničkoj sjednici u Beogradu.\nbeba bezbjednost Dan Republike društvo informacione tehnologije IT obrazovanje Republika Srpska sporazum Srbija\nJahorina sezonu počela sa prihodima većim za čak 100 odsto\nSrbija dobila još jednu dionicu autoputa, otvaranju prisustvovao i Dodik


Rusija i SAD potpisali memorandum o vojnoj saradnji - Klix.ba\nSvijet Rusija i SAD potpisali memorandum o vojnoj saradnji\n5.12.2007. u 14:45\nNačelnici generalštaba oružanih snaga Rusije i Sjedinjenih Država Jurij Balujevski i Michael Mullen potpisali su u Washingtonu memorandum o vojnoj saradnji, javila je u srijedu novinska agencija RIA Novosti pozivajući se na izjavu predstavnika američkog generalštaba Johna Kerbyja.\nPrema njegovim riječima, memorandumom je utvrđen plan o osavremenjavanju vojne saradnje i kompatibilnosti oružanih snaga dviju zemalja za 2008. godinu.\nMemorandum je potpisan u utorak tokom susreta Mullena i Balujevskog u SAD-u, gdje se ruski general nalazi u višednevnoj posjeti.\nNačelnik generalštaba ruskih oružanih snaga sastat će se tokom posjete i s prvim zamjenikom pomoćnika predsjednika SAD-a za nacionalnu sigurnost Jamesom Goeffryjem i zamjenikom državnog sekretara za pitanja kontrole naoružanja i međunarodnu sigurnost Johnom Ruddom.\nBalujevski će do 7. decembra posjetiti i mornaričku bazu "Kings Bay" u Džordžiji.\nPrema izvorima iz ruskog ministarstva odbrane, Balujevski i Mullen je trebalo da razgovaraju i o američkim planovima za instaliranje proturaketne odbrane u Evropi, ali se detalji susreta ne objavljuju na molbu admirala Mullena, javila je agencija RIA Novosti.\nSjedinjene Države namjeravaju razmjestiti deset raketa presretača u Poljskoj i radarsku stanicu u Češkoj, što Rusija smatra prijetnjom vlastitoj nacionalnoj sigurnosti i predlaže zajedničke aktivnosti u oblasti proturaketne odbrane.


Vučić: Nije isključen celodnevni karantin, produžava se policijski čas | Novinska agencija Beta\nCOVID-19 | 07.04.2020 21:10 > 08.04 08:24\nPredsednik Srbije Aleksandar Vučić izjavio je da nije isključeno da se u Beogradu uvede karantin od 24 sata.\nGovoreći o meri celodnevne zabrane kretanja, Vučić je na RTS-u rekao da to nije isključeno i da će do toga doći ukoliko struka predloži tu meru.\nDodao je da se nada da će vanredno stanje u Srbiji biti ukinuto za mesec dana, "prvom prilikom, a da ne ugrozimo zdravlje ljudi".\nVučić je još rekao da je popunjenost bolnica najveći problem u Beogradu tokom pandemije korona virusa.\n"Infektivna klinika je pod najvećim udarom zajedno sa pulmologijom Kliničkog centra Srbije. Kliničko-bolnički centar "dr Dragiša Mišović" je puna, zemunska bolnica i gradska bolnica na Zvezdari se pune. Vojnomedicinski centar na Karaburmi ima 30 do 40 mesta za obične bolesnike", kazao je Vučić u emisiji "Upitnik".\nZbog toga, rekao je Vučić, sve bolnice u Beogradu biće preuredjene u "kovid bolnice", a samo će Vojnomedicinska akademija ostati otvorena za lečenje drugih bolesti.\n"Čistimo Ortopedsku bolnicu na Banjici, na kraju će sve bolnice postati 'kovid bolnice'. Mi nemamo mesta po bolnicama više. Beograd ima 22,9 odsto stanovništva Srbije, a procenat zaraženih koji leže ovde, a nisu iz Beograda, je gotovo 50 odsto", dodao je on.\nGovoreći o ekonomiji rekao je da Srbiju ne očekuje lako vreme, ali da stopa nezaposlenosti u zemlji neće biti viša od proseka Evropske unije.\nKina je najviše pomogla Srbiji, gradjani treba da znaju istinu\nPredsednik Srbije Aleksandar Vučić izjavio je večeras da je Kina najviše pomogla Srbiji u borbi protiv korona virusa i dodao da gradjani treba da znaju istinu.\nVučić je rekao da je Kina poklonila Srbiji stotinu kliničkih respiratora, a da je Evropska unija platila let kojim je stigla kineska pomoć 400.000 evra.\n"Do današnjeg dana kupili smo oko 2.200 respiratora", naveo je Vučić u emisiji "Upitnik" na Radio-televiziji Srbije.\nKada se sve završi, rekao je, on će da položi račune za kupovinu respiratora.\nNa opasku da su "neki", poput organizacije Transparentnost Srbija, upozorili da postoji mogućnost zloupotrebe pri kupovini, Vučić je upitao kakva je to zloupotreba i naveo da je reč o "borbi za život ljudi".\nGovoreći o medicinskom osoblju koje je zaraženo iz Instituta za kardiovaskularne bolesti Dedinje, Vučić je naveo da je nemoguće da se to ne desi.\n"Osim što sam mnogo zamerio (direktoru Instituta za kardiovaskularne bolesti Dedinje) Milovanu Bojiću što nije bilo mnogo više opreza, mnogo više pažnje. Bojić kaže da je sve preduzeo", naveo je Vučić.


Okruženje 6: Šta i koliko čitamo - Vijesti.me\nOkruženje 6: Šta i koliko čitamo\nOkruženje pogledajte večeras od 20 sati na TV Vijesti.\nFoto: Okruženje Autor: TV Vijesti\nU šestoj emisiji Okruženja naši gosti - pisci govore o radosti čitanja i zbog čega je knjiga najsavršeniji medij.\nKako se formira čitalački ukus i da li gubimo buduće čitaoce u porodici ili obrazovnom sistemu; je li tranzicija promijenila čitalačke navike, da li nove tehnologije umanjuju zadovoljstvo čitanja i kakav je odnos država u regionu prema izdavaštvu.\nO ovim temama zanimljiv razgovor vodili su Lili Sula - profesor katedre za književnost Univerziteta u Tirani, Goran Samardžić- pisac, suvlasnik knjižare Buybook, Sven Popović - pisac, muzički i književni kritičar iz Zagreba, Mihajlo Pantić - pisac i književni kritičar iz Beograda i naš uvodničar, crnogorski pisac Balša Brković.


Michelin CH 19 MFR ( 120/80 -19 ) - Idealno.rs\nPočetna / Auto-Moto / Moto delovi i oprema / Rezervni delovi i održavanje / Michelin CH 19 MFR ( 120/80 -19 )\nPonuda prodavnice Autogume za proizvod Michelin CH 19 MFR ( 120/80 -19 ). Ispravnost cene i podataka proveri na internet stranici prodavnice.\nod 5.123,40 DIN\nod 6.268,10 DIN\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za Michelin CH 19 MFR ( 120/80 -19 ) i izberi najbolju. Rezervni delovi i održavanje iz kategorije Moto delovi i oprema je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda Michelin CH 19 MFR ( 120/80 -19 ) i vidi da li ti odgovara ili pogledaj druge proizvode brenda MICHELIN. Opis i tehnički podaci proizvoda Michelin CH 19 MFR ( 120/80 -19 ) se mogu razlikovati od onih u internet prodavnici u kojoj obavljaš kupovinu. Michelin CH 19 MFR ( 120/80 -19 ) je dostupan u prodavnici Autogume po ceni, koja je navedena pored svakog prodavca u meniju "Prodavnice".\nGarantne uslove za Michelin CH 19 MFR ( 120/80 -19 ) proveri u prodavnici u kojoj nameravaš da obaviš kupovinu. Slika za Michelin CH 19 MFR ( 120/80 -19 ) je simbolična, zato se pre kupovine u prodavnici uveri da je proizvod isti.


RTS :: Velika iluzija - Godina na filmu 2020.\nRTS 2 Velika iluzija - Godina na filmu 2020.\nsubota, 02. jan 2021, 12:50\nVelika iluzija - Godina na filmu 2020.\nFilmska godina za nama bila je jedna od najtežih za filmsku industriju, a posebno za bioskope. U tradicionalnom novogodišnjem specijalu "Godina na filmu 2020", prisetićemo se svih onih svetlih trenutaka koji su činili privid normalnosti i pomogli nam da preživimo dane samoizolacije i socijalnog otuđenja.\nPrisećamo se jubilarnog 70. Berlinala, jedinog festivala u 2020. koji se održao u formi i po pravilima pre "korone" - premijere srpskog filma "Otac" i susreta sa holivudskim zvezdama Džonijem Depom i Sigorni Viver.\nIzdvajamo zvezdane trenutke 48. beogradskog FEST-a koji su osim sjajnih filmova uveličale svetske glumačke i rediteljske zvezde.\nVodimo vas u Holivud i podsećamo po čemu se pamti 92. dodela Oskara, kao i na prvu virtuelnu 33. dodelu nagrada Evropske filmske akademije.\nIzdvajamo najbolje domaće filmove i serije u godini za nama i prisećamo se digitalno restuariranih srpskih klasika u okviru projekta "Vip Kinoteka".\nO budućnosti, opstanku bioskopa i filmovima koji nas čekaju u novoj godini - iz rakursa kritičara Dragana Jovićevića.\n"Premotavanje " je u novogodišnjem specijalu u suprotnom pravcu - umesto ka prošlosti idemo u susret svetskoj premijeri u 2021. godini tri i po decenije iščekivanog nastavka kultnog filma iz 80-ih "Top gan: Maverik".\nRealizacija: Jovana Filipović, Marija Aranđelović, Svetlana Perović, Marko Jeftić


Marissimo - Prirodna i bezbedna nega za nos i grlo - AU Jugofarm\nPočetna / Blog / Promocija / Marissimo – Prirodna i bezbedna nega za nos i grlo\nMarissimo – Prirodna i bezbedna nega za nos i grlo\nSprejevi linije Marissimo sadrže morsku vodu sa 22 metara dubine ekološki čistih područja severnih mora. Takva morska voda sadrži značajne mikroelemenate: kalijum, magnezijum, cink, selen, … Zbog toga sprejevi Marissimo obezbeđuju ne samo adekvtnu higijenu i toaletu grla ili nosa, nego aktviraju i lokalni imunitet respiratornog sistema koji je prva linija odbrane od virusa, gripa, alergena i nečistoća iz vazduha.\nZahvaljujući novoj tehnologiji (“kesa u boci”), morska voda unutar boce je “hermetički zatvorena“ u sterilnom pakovanju. Ova tehnologija eliminiše upotrebu konzervansa i čuva sterilnost morske vode dugo po otvaranju proizvoda (i do 3 godine). Malznice su ergonomskog oblika, što je posebno važno za sprejeve koji se koriste kod beba.\nMarissimo linija ima i jedinstven sprej Marissimo Baby koji je prilagođen potrebama beba od prvih dana života i omogućuje sterlnost i bezbednost primene kako kod beba, tako i kod trudnica i dojilja.